Bivši dom heroina postao je luksuzni kompleks rehabilitacionih centara - VICE\nČiang Mai nekada se nalazio u središtu Zlatnog trougla; danas je prepun ustanova koje nude pakete za rehabilitaciju u vrednosti 10.000 dolara.\nFotografija posredstvom centra Dawn\nOn je kapija jedne od najvećih maršruta za trgovinu opijumom, mesto na koje ste odlazili ako vam je bio potreban fiks: Čiang Mai, najveći grad na severu Tajlanda.\nPedesetih godina prošlog veka, u regionu je počela da cveta komercijalna proizvodnja opijuma. Nova komunistička vlada Kine zabranila je ovu biljku i nije trebalo mnogo vremena da se čitav biznis preseli na jug. U kombinaciji sa nepristupačnim strmim brdima i hladnom klimom, granica između Tajlanda, Mjanmara i Laosa — nazvana Zlatni trougao — postala je idealno mesto za uzgoj opijuma daleko od redova zakona za borbu protiv droge.\nDelimično potpomognut od strane CIA, koja je tokom šezdesetih uz pomoć trgovine drogom finansirala anti-komunističke saveznike u Laosu, proizvodnja je ozbiljno skočila i već sedamdesetih region je proizvodio više od 70 odsto svetskih zaliha opijuma.\nIronija je utoliko veća što je ovaj nekada raspusni grad u međuvremenu stekao smernu reputaciju vrhunskog rehabilitacionog kompleksa na Tajlandu, sa brojnim klinikama otvorenim poslednjih nekoliko godina koje nude mir, velnes i spokoj za napaćene zavisnike od droga.\nCentri kao što su Dawn, Lanna Rehab, Edge, Jintara i Next Step sada svi rade u ovoj oblasti i popularan su izbor pacijenata iz Velike Britanije koji imaju dovoljno resursa da otputuju tamo a žele da vrate živote na pravi kolosek. Oni odlaze u prvu rehabilitacionu kliniku Čiang Maia, The Cabin — južnoazijski odgovor na kliniku Beti Ford — slavnu po tome što je 2012. godine izbacila frontmena Libertinesa Pita Doertija.\nAli, iako su pomogli da grad stekne novu reputaciju, ovaj ipak ne može da pobegne od mračne prošlosti.\n"Čiang Mai bilo je pre mnogo leta mesto broj jedan na koje biste dolazili da nabavite smek", kaže Dilan Ker, savetnik iz Birmingema, koji radi za Dawn, jednu od luksuznih klinika u ovoj oblasti. "Moj bivši australijski klijent bio je sedamdesetih pripadnik ovdašnjeg heroinskog kulta. Zvali su se Narandžasti ljudi i krijumčarili su heroin iz Čiang Maia u Australiju", objašnjava Ker, pre nego što detaljno navodi neke od čudnijih stvari na koje se ložio dotični kult: "Ubrizgavali bi se na mestima na kojima su Isusu ostale rane sa krsta: u stigmate. Verovali su da dok je Isus bio na krstu, Hristova krv bila je heroin. I tako biste doživeli religijsko iskustvo dok to radite."\nNaravno, mnogo se toga promenilo od tada, počev sa Kerovim bivšim klijentom, koji je odlučio da se vrati u Čiang Mai — mesto na kom se navukao na heroin —kako bi se izlečio. Sada u šezdesetim godinama, ovaj bivši član Narandžastih ljudi očistio se i ne pripada više kultu (Ker nije mogao da potvrdi da li su taj kult bili ozloglašeni Rajniši iz Netfliksove Divlje, divlje zemlje).\nZavisnik od opijuma u severnom Tajlandu. Foto: Homer Sykes/Alamy Stock Photo\nNa Čiang Mai je, u međuvremenu, oko bacila Fondacija Rojal projekt, osnovana krajem šezdesetih radi suzbijanje uzgoja opijuma u severnim pokrajinama. Tajlandska vlada takođe je počela oštro da zatvara maršrute za trgovinu heroinom nakon lansiranja nacionalne kampanje za iskorenjivanje opijuma 1984. godine.\nDevedesetih je doprinos Tajlanda svetskoj proizvodnji opijuma opao i mada i dalje postoje oblasti u severnom Tajlandu (uključujući Čiang Mai) koje i dalje uzgajaju ovu biljku, najveći deo opijuma iz Zlatnog trougla danas potiče iz Mjanmara. Zađite malo dublje u planine i videćete da su mnoge bivše farme za uzgoj droge na Tajlandu zamenile farme za proizvodnju hrane, sa brojnim memorijalnim pločama postavljenim u čast Rojal projekta na mestima na kojima je nekada rastao mak.\nU gradu Čiang Mai, opšta atmosfera odiše zdravljem i blagostanjem. Alkohol je zabranjen tokom dana, postoji bezbroj hramova koje treba posetiti, a uvek ćete negde u blizini videti monahe koji se mole. Odvikavanje na suvo nikad nije prijatno, ali ako već to negde morate da radite, ima i gorih mesta od savremenog Čiang Maia — što objašnjava zašto neprestano niču nove ustanove kao što je Dawn.\nOve klinike mnogo su jeftinije od prosečnog zapadnjačkog rehabilitacionog centra. Program u trajanju od 28 dana u Dawn-u, na primer, koštao bi vas oko 11.209 dolara. Iako u svakom slučaju to nije jeftino, manje je nego upola jeftinije nego u sličnim luksuznim centrima za lečenje u Velikoj Britaniji ili Sjedinjenim Državama.\nKer sugeriše da odsustvo od kuće takođe pruža ljudima priliku da započnu živote ispočetka u potpuno drugačijem okruženju.\n"Kad je u pitanju zavisnost, dolazi pomalo do egzistencijalne krize", kaže on. "Ljudi počinju da shvataju da im je možda ovako suđeno; da žive kao zavisnici, da žive sa svim negativnim stranama zavisnosti, koje umeju da budu prilično jezive. Zato taj elemenat izlaska iz njihovog normalnog okruženja pruža ljudima priliku da izgrade svoj život od nule."\nIdilično okruženje ne funkcioniše za svakoga, naravno, kao što je 2012. godine pokazao Pit Doerti. Sasvim slučajno, Doerti se vratio na Tajland dve godine kasnije, u rehabilitacionu kliniku Hope, južno od istočnog Bangkoka, gde je Ker zapravo počeo da radi sa slavnim pevačem kao njegov savetnik za zavisnost na turneji — "zanimljivo" iskustvo o kom Ker odbija da govori.\nOn, međutim, kaže da je bizarno zvučeća uloga stalno prisutnog savetnika za zavisnost prilično uobičajena ovih dana, sa gomilom drugih muzičara koji vode te svoje savetnike sa sobom na put, dodajući da je "opamećivanje te vrste prilično uobičajeno u muzičkoj industriji ovih dana."\nA što se tiče Čiang Maia, stvari su se očigledno okrenule na bolje: njegova prošlost u vezi sa drogama danas je tek maglovita uspomena.\nPratite Robin Vilson na Tviteru.


Druga tarifa u elektroprivrednom sistemu Srbije može se koristiti – preuzeti svakog dana u periodu od\nDruga tarifa je oko četii puta jeftinija od struje u prvoj tarifi.\nDruga tarifa je jeftinija od uglja, ukoliko potrošnja ne prelazi 1590 kWh mesečno.\nDruga tarifa nije planirana za osnovni izvor grejanja objekata (politikom cena EPS-a), što je i logično jer postoje jeftiniji izvori energije, pa je zato cena električne energije sa tako povoljnom cenom i ograničena na 1600 kWh mesečno po domaćinstvu.\nElektroprivreda ima viškova struje noću a nedostaje joj struje u danju, naročito na velikim hladnoćama, a u zadnje vreme i toplotama. U tim takozvanim vršnim periodima ili vršnoj potrošnji elektroprivreda mora da uvozi struju, a posto je nema dovoljno u okruženju, njena cena je višestruko skuplja od “normalne” struje.\nDruga tarifa je najracionalnija za dogrevanje objekata i korišćenje svih ostalih potrošača do iznosa od 53 kWh ukupno dnevno, odnosno 1590 kWh mesečno. Naravno jeftinija struja se može koristi i preko 1600 kWh ali znatno većoj ceni.


Velika No Sleep konferencija kao uvertira za maratonski vikend! - LookerWeekly.com magazin\nNakon što je objavljena silovita postava No Sleep Festivala, koju predvode Amelie Lens, Bicep, Mind Against, Kobosil, Joyhauser, Anastasia Kristenseni brojni drugi, najavljen je i specijalni festivalski program, No Sleep konferencija! U Beogradu u petak i subotu, 8. i 9. novembra za sve posetioce festivala pripremljen je poseban edukativni konferencijski sadržaj u okviru koga će o gorućim temama muzičke industrije govoriti brojni festivalski izvođači!\nZasigurno najveću pažnju publike privući će segment konferencije pod nazivom “No Sleep Exclusive Talks”, u okviru kojih će moći da se čuju iskustva i saveti velikih imena elektronske scene, kao i agenata izvođača ovog nivoa. Povodom proslave 20. rođendana najhvaljenijeg londonskog kluba fabrickoji će biti obeležen i na No Sleep festivalu, bukeri i rezidenti ove kultne klaberske destinacije, među kojima su Anna Wall, Terry Francis i Judy,deliće u subotu, 9. novembra, lične priče o njegovoj prošlosti, sadašnjosti i budućnosti. Dan ranije, 8. novembra jedan od ekskluzivnih panela biće i razgovor sa Romanom Trystramomkoji će prisutnima da pruži uvid u muzičku scenu iz ugla visokoprofilnog agenta koji zastupa izvođače među kojima su Paul Kalkbrenner, Rufus du Sol, Booka Shade, Giorgia Angiuli i drugi.\nO tome šta je prava uloga trap žanra u muzičkoj istoriji, ali i da li je položaj trap izvođača sličan nekadašnjem mestu panka, alternative i drugih istaknutih kontra-kultura u muzici, prvog dana festivala govoriće niko drugi nego predvodnici novog rap talasa, Klinac, Yungkulovski iFAM! Odgovor na pitanje koliko je teško biti žena u muzičkoj industriji na Balkanu pokušaće da pronađu kantautorka Sana Garići Ana Đurićiz benda Zemlja gruva iMaja Starčević iz EXIT festivala. Takođe prvog dana, više reči biće o kampanji “Stay clean”a potom će uz Iliju Djokovicai stručnjake iz oblasti psihologije, panel “Keeping your mind – Mental health in music industry”baviće se gorućim pitanjem izazova rada u muzičkoj industriji, a o sledećem koraku u svetu influensinga i koliko su festivali naučili lekciju iz Fyre skandala, govoriće se na panelu “What’s the story – Festivals and influencers”. O tome da li su lokalne zajednice na Balkanu zaista svesne kakav uticaj festivali imaju na ekonomiju i imidž njihovog gradagovoreDirektor TOB Miodrag Popović, Lana Borić iz Sonus festivala, i predsednik upravnog odbora EXIT fondacijeIvan Petrović.Konferencijski program toga dana počeće uz jednog od vodećih regionalnih producenata Lagai radionicu “Move and make that groove”.\nNovim umetničkim izrazima u live industriji u subotu, 9. novembra, baviće se, između ostalog, i zvezda No Sleep aftera, Human Rias, na panelu “PARTy and perFORM – new art forms in event production”, a drugi dan festivala staviće fokus i na promociju domaćih izvođača na drugim tržištima putem kancelarije za muzički izvoz, a govoriće popularni Buč Kesidi, kritičar Dragan Ambrozići stručnjak za razvoj kreativnih industrija Martin Cuff. U subotu, na panelu pokušaće da se nađe odgovor i na ključno pitanje da li će sadržaj da zadrži svoj kraljevski status za izgradnju lojalne baze na društvenim mrežama ili će sve da se vrti oko novca, a na narednom panelu stručnjaci iz EXIT festivala, Knjaz Miloša i McCann agencije istražiće temu pretvaranja sponzorstva u partnerstvo sa ciljem stvaranja vrednosti iznad profita.\nUlaz je slobodan za sve ljubitelje elektronske muzike i muzičke industrije uopšte. Pored konferencijskog dela u prostoru Marsh Open Space, spektakularnih žurki u Glavnom Hangaru, te maratonskih provoda u klubovima Drugstorei 20/44, festivalsku publiku program očekuje i na drugim lokacijama među kojima su i Mladost, Gadost, Gajba, Taman, Doti Yugovinyl. Na sve ove lokacije ulazi se uz neku od festivalskih narukvica, pod uslovom da kapacitet klubova nije prethodno popunjen, kada je dovoljno sačekati da izađe neko ko ide dalje na drugu festivalsku lokaciju.\nZa ovogodišnji No Sleep Festival vlada ogromno interesovanje, te će Beograd 8. i 9. novembraugostiti izuzetno veliki broj fanova elektronske muzike iz preko 30 zemalja sveta. Samo u preliminarnoj prodaji otišlo je gotovo tri puta više ulaznica nego prošle godine, a cena festivalskog paketa, ukoliko se kontigent ne rasproda ranije, jeste 2.790 dinaraza standardnu festivalsku i 4.490 dinaraza VIP narukvicu. Kompleti ulaznica biće menjani za narukvice koje omogućuju ulaz na sve žurke, a informacije o zameni vaučera za festivalske narukvice, kao i sve ostale korisne informacije nalaze se na ovom linku. Za one koji žele da idu na samo neku od ovih žurki, savetuje se da požure sa kupovinom, jer u prodaji su i dalje pojedinačne ulaznice od 1.590 dinara za petak, odnosno subotu, od 790 dinara za petak ili subotu u Drugstoru, kao i 500 dinara za petak, 8. novembar, u klubu half. Ulaznice se prodaju na blagajnama prodajne mreže Gigstix.comširom Srbije i onlajn putem sajta Nosleepfestival.com. Ulaz za žurke u ostalim klubovima, kao i za subotu u klubu half, za sve one koji nemaju festivalske narukvice, biće naplaćivan na ulazu, ukoliko kapacitet kluba ne bude bio popun\nIVAN BOSILJČIĆ PONOVO NA TERAZIJSKOJ SCENI\nMinilinija jedini izvođač iz Srbije na festivalu FiftyFifty Lab u Briselu\nImajući u vidu značaj koji dokumentarni filmovi imaju za kinematografiju, Festival evropskog filma Palić tradicionalno promoviše dokumentaristiku kroz selekciju „Eco Dox“ koja se bavi ekologijom i zaštitom čovekove...\nPo običaju, novu sezonu Musicology Barcaffè Sessions otvoriće izvođač koji je već imao priliku da oduševi beogradsku publiku u okviru pomenutog serijala. Ove godine, reč je o svetski poznatoj francusko-marokanskoj...


Saobraćajna nezgoda na magistralnom putu Sarajevo-Trnovo | Trebevic.net\nSaobraćajna nezgoda na magistralnom putu Sarajevo-Trnovo\nNa magistralnom putu Sarajevo-Trnovo u mjestu Umčani jutros se dogodila saobraćajna nezgoda u kojoj su, kako trebevic.net nezvanično saznaje, učestvovala dva motorna vozila.\nNa vozilima je pričinjena veća materijalna šteta. Na lice mjesta izašli su službenici CJB Istočno Sarajevo i vrše uviđaj o uzroku ove saobraćajne nezgode.\nNa ovom dijelu puta saobraćaj se odvija usporeno, te apelujemo na vozače da budu strpljivi i brzinu prilagode uslovima puta!\nIstočno Novo Sarajevo: Izdata 242 prekršajna naloga za... Dekan obustavio rad Fakulteta fizičkog vaspitanja i sporta... Sokolac: Bez struje tridesetak sela Pale: Prijem za učesnike EYOF-a sa područja Istočnog...


12.07.2019 u 17:55\nLažni Porošenko nasankao i Haradinaja\nLažni ukrajinski predsednik Petro Porošeno obećao je kosovskom premijeru Ramušu Haradinaju da će Kijev priznati nezavisnost Kosova u zamenu za podršku na Haradinajevom nalogu na Tviteru, objavio je albanski Top čenel, preneo je RTS. Ruski komedijaši su, kako navodi ova albanska televizija, u dva navrata razgovarali sa Haradinajem predstavivši se kao Petro Porošenko. "Nadam se da će sve proći dobro i da ću moći da vam čestitam u nedelju. Ovo je važno za državu, moliću se za to", rekao je Haradinaj. Komičar, odnosno lažni Porošenko, odgovorio mu je da će Ukrajina zauzvrat priznati nezavisnost Kosova. Odmah nakon razgovora, Haradinaj je na Tviteru napisao: "Narodi Kosova i Ukrajine zajednički podržavaju slobodu i prosperitet."\n07.07.2019 u 15:41\nHaradinaj zahvalan Borisovu zbog „principijelnog stava o Kosovu”\nPRIŠTINA – Kosovski premijer Ramuš Haradinaj zahvalio je bugarskom premijeru Bojku Borisovu na „principijelnom stavu prema Kosovu i njegovom pravu da bude deo evropske porodice”, prenosi RTK2 na srpskom jeziku. Navodi se da je Haradinaj ocenio da „odluka da domaćini narednog susreta budu Bugarska i Severna Makedonija čini još značajnijim Berlinski proces za Zapadni Balkan”. „Kosovo je važan deo ovog procesa i biće uz saveznike kao dodatna vrednost integracije regiona u EU. Međusobno priznanje sa Srbijom u postojećim granicama, otvorilo bi našu perspektivu. Snažno podržavam viziju premijera Borisova sa sveobuhvatnom Evropom što prevazilazi mentalitet prošlog veka koji je uzrokovao tragedije. Bez obuhvatanja svih država Zapadnog Balkana kao deo evropske porodice, EU ne može biti\n05.07.2019 u 11:13\nHaradinaj i Ziberaj se međusobno demantuju\nPRIŠTINA – Dok kosovski premijer Ramuš Haradinaj tvrdi, kako je ranije danas rekao predsednici vlade Srbije Ani Brnabić, da je lažna vest da će Priština uskratiti dozvolu za posetu tzv. Kosovu svim srpskim zvaničnicima, zamenik šefa kosovske diplomatije Jetljir Ziberaj tvrdi da to nije tačno i dodaje da je zbog navodnih „šovinističkih izjava”, poznatih celom svetu, Ana Brnabić nepoželjna na Kosovu. Ziberaj je juče izjavio da je Ministarstvo spoljnih poslova donelo odluku da se ubuduće ne dozvoli ulazak srpskih zvaničnika na kosovsku teritoriju. I Donjeta Gaši, portparolka kosovske vlade, je, kao i Haradinaj, danas kratko izjavila, za Radio Slobodna Evropa, da vlada u Prišptini „nije donela takvu odluku”. Ziberaj, međutim, kako prenosi Koha, insistira na tome da vest nije\n04.07.2019 u 14:18\nHaradinaj: Povući ćemo takse kad Srbija prizna Kosovo\nPRIŠTINA - Ramuš Haradinaj izjavio je danas da nema vraćanja unazad kada je reč o odnosima sa Beogradom, da nema ukidanja taksi, podele i pripajanja, već samo, kako kaže, međusobnog priznanja, što bi donelo kako kaže slobodu narodu i slobodnu trgovinu. „Mi branimo naš nacionalni interes i biće ovako dok Srbija ne bude spremna da sedne za sto i da dogovorimo odnos između Srbije i Kosova. Ti odnosi mogu da budu uz međusobno priznanje u postojećim granicama. Bićemo onda slobodan narod na obe strane i biće slobodne trgovine”, rekao je Haradinaj za sajt „Kos sev”. Na pitanje da li veruje da je to moguće, Haradinaj kaže da ne misli da priznanje mora da dođe zbog taksi, već da je to interes, možda, i Srbije. „Srbija će da nas prizna zbog Srba, ne zbog nas. Mi ne tražimo neku uslugu od\n07.12.2019 u 13:43\n07.12.2019 u 13:19\n07.12.2019 u 12:34\n07.12.2019 u 11:11


IDC najavljuje treću Cloud Computing konferenciju IDC najavljuje treću Cloud Computing konferenciju – Personal magazin\nIDC Adriatics danas je najavila organizaciju 3. Cloud Computing konferencije koju će u saradnji sa svojim partnerima održati 24. i 25. novembra ove godine u zagrebačkom hotelu Antunović. Prvi dan…\nIDC Adriatics danas je najavila organizaciju 3. Cloud Computing konferencije koju će u saradnji sa svojim partnerima održati 24. i 25. novembra ove godine u zagrebačkom hotelu Antunović. Prvi dan konferencije posvećen je novom modelu isporuke IT usluga i novoj paradigmi računarstva, dok je za drugi dan predviđena radionica.\nIDC Adriatics kao inicijator promovisanja teme Cloud computinga kroz prve dve konferencije dao je fokus na upoznavanje sa tehnološkim pretpostavkama i ekonomskim rezonima nastajanja, odnosno pojmovima i definicijama CLOUD usluga. Ovogodišnja konferencija će dati sasvim konkretan pregled recentne i rastuće CLOUD ponude u zemlji.\nReč je o predstavljanju sistem integratorskih usluga kroz projektiranje i instalacije infrastrukture i rešenja namenjenih za pružanje javnih i privatnih CLOUD usluga. Konferencija će obuhvatiti i teme poput Cloud aplikacija, konkretno ERP, CRM, aplikacija za kancelarijsko poslovanje i kolaboraciju, aplikacija po nišama i brojne druge. I kao novost na konferenciji će se biti predstavljene infrastukturne Cloud usluge – processing, storage i hosting.\nVišegodišnja uspješna saradnja sa vodećim iz ICT industrije nastavlja se i na 3. Cloud computing konferenciji te će partneri HP, IBM, Microsoft, S&T i SPAN izložiti svoja promišljanja i predstaviti CLOUD rešenja, trendove i novitete. Kao i dosadašnjih godina očekuje se više od 200 učesnika na konferenciji.\nKonferenciju će obeležiti predstavljanje prvog hrvatskog istraživanja tržišta Cloud usluga. Naime, IDC Adriatics, kao svojevrsni nezavisni “treći stub”, pozicioniran između ponude i korisnika, predstaviće rezultate postojećih Cloud usluga sa ocenom obima i osobina tog tržišta za prošlu i ovu godinu kao i srednjoročne prognoze rasta te naravno i globalne Cloud kvantifikacije.\nZa drugi dan, 25. novembra predviđena je IDC Cloud Computing radionica, koja će se baviti tehnološkim i tržišnim izazovima oblaka, a vodiće je Sven Marušić iz kompanije InfoCumulus.\nIDC najavljuje treću Cloud Computing konferenciju was last modified: November 1st, 2011 by Redakcija\nCloud ComputinghostingIDCIDC AdriaticsInfoCumulusprocessingStorage


Manje od 6 sati sna enormno uvećava rizik od demencije tvrde naučnici | Luftika\nManje od 6 sati sna enormno uvećava rizik od demencije tvrde naučnici\nRazvoj demencije uvećan je za oko 30 odsto kod osoba starosti između 50 i 70 godina koje spavaju manje od šest sati u odnosu na one koji spavaju sedam ili više sati tokom noći, pokazuju rezultati istraživanja sprovedenog na skoro 8.000 odraslih Britanaca. Njihove navike, higijena spavanja, dnevni ritam i kvalitet sna praćeni su više od 25 godina.\nStudiju su sproveli naučnici francuskog Nacionalnog instituta za zdravlje i medicinska istraživanja (Inserm) i Univerziteta u Parizu u saradnji sa londonskim „University College“ (UCL).\nNaučnica Severin Sabia (Inserm/UCL) i njene kolege takođe su uočili za 30 odsto veći rizik od razvoja demencije kod osoba starosti između 50 i 70 godina koji su prijavili kraće vreme spavanja, bez obzira na njihove potencijalne kardiovaskularne ili metaboličke probleme, kao i one mentalne, poput depresije, a svi oni su faktori rizika za razvoj demencije, prenosi Nova.rs.\noznakedemencija dobro zdravlje kvalitet sna\nDa li će nas policija snimati telefonom, pa kada je smešno deliti na društvene mreže


Kotor: Održana prezentacija programa EU “Kreativna Evropa” i “Evropa za građane 2014-2020” | EUME\nNaslovnica Info Press info Kotor: Održana prezentacija programa EU "Kreativna Evropa" i "Evropa za građane 2014-2020"\nKotor: Održana prezentacija programa EU “Kreativna Evropa” i “Evropa za građane 2014-2020”\nDesk za Kreativnu Evropu Ministarstva kulture, u saradnji sa Opštinom Kotor, održao je juče Info dan posvećen programima Evropske unije Kreativna Evropa i Evropa za građane 2014-2020, u Palati Bizanti u Kotoru.\nNakon uvodnih obraćanja predstavnice Opštine Kotor i koordinatorke Deska za Kreativnu Evropu, predstavljeni su potprogrami Media i Kultura. Najveće interesovanje učesnici su pokazali za konkurse potpograma Kultura – Evropski projekti saradnje i Evropske platforme.\nDrugi dio Info dana bio je posvećen prezentaciji politike Evropske unije u oblasti kulturne baštine i novih segmenata Radnog plana za kulturu 2015-2018.\nU okviru prezentacije, predstavljeni su i primjeri dobre prakse NVO Expeditio, čija je predstavnica Maja Krivokapić učesnicima prezentovala dva projekta ove organizacije koji su podržani na programima EU Kultura 2007-2013 – ECLECTIS i projekat EUROPEAN ARTIZEN INITIATIVE, koji je podržan u okviru programa Kreativna Evropa kao jedini projekat sa crnogorskim učešćem na konkursu za projekte saradnje u 2014. godini.\nNa kraju dana bilo je riječi o četiri programska konkursa u okviru programa Evropa za građane 2014-2020 – Evropsko sjećanje, Mreže gradova, Bratimljenje gradova i Projekti civilnog društva.\nInfo danu je prisustvovalo 23 učesnika, među kojima su bili predstavnici opština Kotor, Budva i Bar, opštinskih institucija kulture i organizacija civilnog sektora.


Zlatne odbojkašice stigle u Beograd (foto) - Sputnjik Srbija\n00:56 26 Novembar 2020\nZlatne odbojkašice stigle u Beograd (foto)\n22:55 21.10.2018 (osveženo 23:05 21.10.2018) Preuzmite kraći link\nOdbojkašice Srbije, osvajačice zlatne medalje na Svetskom prvenstvu u Japanu, stigle su večeras u Beograd, gde su ih na aerodromu „Nikola Tesla“ dočekale mnogobrojne medijske ekipe, članovi porodica, navijači, prijatelji...\nPrethodno je, u njihovu čast, avion iz Moskve kojim su doletele dočekan na pisti vodenim lukom.\nOdbojkašice Srbije do prve svetske titule u istoriji stigle su pobedom u dramatičnom finalu protiv Italije 3:2.\nZlatne odbojkašice na beogradskom aerodromu\nSelektor novih svetskih šampionki odbojkašica Srbije Zoran Terzić rekao je da je u Japanu ostvaren veliki san, ali da brzo stiže vreme za nove ciljeve.\n„Ono o čemu smo sanjali i razmišljali da možemo još od početka priprema, kada smo kroz šale na treningu govorili, evo, ovako se postaje svetski šampion. Naš san postao je java, posle sedam startnih pobeda i drugi su nas stavili među favorite i nisu pogrešili“, izjavio je Terzić.\nOn kaže da je zadovoljstvo veliko, da će devojke znati da proslave, a posle toga, već u najskorije vreme, da se razmišlja o sledećim akcijama.\n„Mi smo pre više od mesec dana otišli iz Beograda, odigrali 13 utakmica, i kada sam posle finala rekao da nema dalje, mislio sam da je gotovo, posle svega se osetiš malo kao izduvan balon i samo sediš u tišini i uživaš. Ali, posle slavlja, u najskorije vreme treba početi razmišljati o novim akcijama“, poručio je Terzić, preneo je Tanjug.\nJedna od najboljih srpskih odbojkašica Brankica Mihajović rekla je da je osećaj neverovatan, ali da još nije svesna uspeha.\n„Bilo je slično i 2016. posle srebra na Olimpijskim igrama, ali sad je ipak zlato. Uzbuđeni smo, nismo mogli da osetimo tu energiju u Japanu, ali sad jesmo. Još nisam svesna uspeha, meni ta reakcija inače malo kasno dolazi i verujem da ću u narednih nekoliko dana da shvatim šta smo napravili“, rekla je Mihajlovićeva, koju je na aerodromu sačekala rodbina i navijači iz rodnog Brčkog.


Arhiva Salko Bukvarević - Grude Online\nU Izolatoriju Podhrastovi, gdje je bio hospitaliziran zbog infekcije koronavirusom, preminuo je federalni ministar za boračka pitanja Salko Bukvarević. Informacija je za Faktor potvrđena iz KCUS-a. Bukvarević je prije desetak…\nOdjel za branitelje Hrvatskog vijeća obrane i Domovinski rat Hrvatskog narodnog sabora najoštrije osuđuje jednonacinalan pristup i istupanje gosp. Salke Bukvarevića, federalnog Ministra za pitanja branitelja i invalida Domovinskog rata,…\nPočinju razgovori o razvojačenim braniteljima po županijama\nPredstavnici Federalnog ministarstva za branitelje i Radne grupe Vlade Federacije Bosne i Hercegovine za Zakon o razvojačenim braniteljima od 4. rujna počinju s obilaskom županija. Prema riječima Salke Bukvarevića, federalnog ministra…\nJednokratnu novčanu pomoć od Federalnog ministarstva za pitanja branitelja dobit će više od 33 tisuće branitelja. Isplata bi trebala početi u veljači, međutim, nigdje nije objavljen popis, pa se ne…\nU Mostaru je ispred zgrade Vlade BIH došlo do naguravanja boraca i pripadnika policije koji su osiguravali Salku Bukvarevića, ministra za pitanja boraca i invalida, pri izlasku iz zgrade. Borci…\nPrva faza revizije branitelja trebala bi biti završena do kraja ovoga mjeseca. Prema riječima ministra za pitanja branitelja FBiH Salke Bukvarevića, ostalo je još svega 2000 predmeta za pregledati. – Možemo…\nU Federaciji BiH trenutno djeluje oko 1.600 braniteljskih udruženja na različitim razinama, a među njima ima onih koji svoje skupštine nisu održali već godinama, pa čak i onih u kojima…\nMinistar branitelja Salko Bukvarević izbjegava i ignorira “Zaboravljene branitelje”\nGRUDE – Iz Udruge Zaboravljeni branitelji su informirali kako je ministar branitelja u Vladi FBiH Salko Bukvarević izbjegao ranije dogovoreni sastanak, otkazavši ga na neodređeno vrijeme. Ministar Bukvarević nije našao…


Postavljanje velikog V6 motora u kompakt prednje vuče, ne predstavlja idealan recept za stvaranje dobrog vozačkog automobila, ali mi ovde govorimo o Alfa Romeo 147 GTA modelu...\nOvo je automobil u svakom smislu savršen, a odluka italijanskog brenda da ga učini najmoćnijim 147 ikada, sa diferencijalom ograničenog proklizavanja, značilo je samo zagaratnovano paljenje pneumatika u krivinama i izlasku iz istih, posebno iz razloga što se V6 motor ovog automobila ni malo ne šali.\nBusso V6 motor zapremine 3,2 litre ne samo da je izgledao i zvučao neverovatno, on je takođe i jedna mala nuklearna elektrana. On stvara 250 ks i 300 Nm obrtnog momenta, omogućujući 147 GTA modelu da dostigne stotku iz mesta za 6,3 sekunde i maksimalnu brzinu od 246 km/h.\nMeđutim, nemojmo zaboraviti zvuk ovog modela. Zvuk, koji je gotovo egzotična melodija obeležen je slobodnim karakterom obrtaja, čiji se vrhunac nalazi na 7.000 rpm.\nKada je 147 GTA model prvi put izašao, on je predstavljao jedan od najmoćnijih automobila sa pogonom na prednjoj strani, a novinari su ga zvali manje/više besprekornim dijamantom, a njegovoj mašini su se svi podjednako divili, kao i apetitu ka prednjim gumama. Da ga je kompanija Alfa Romeo samo opremila diferencijalom ograničenog proklizavanja...\nDa premotamo unapred, danas, nakon svih ovih godina, mala, ali veoma posvećena grupa vlasnika 147 GTA automobila nastavlja da uživa u njima, verovatno i više nego onda kada su bili novi. Popularne modifikacije uključuju dodavanje LSD tjuning paketa, koji je preko potreban ukoliko želite da otključate pun potencijal ovog GTA modela, veće kočnice i povremeno, novo vešanje nekog drugog proizvođača. Kombinujte ove modifikacije sa modernim lepljivim gumama i ova Alfa postaje jedan od najboljih kompakta koje možete na tržištu kupiti.\nStoga, ne predstavlja nikakvo čudo što je Car Throttle ekipa odlučila da se dobro zabavi u jednom prelepom primerku, u kom možete i vi uživati u snimku koji sledi.


Košarkaši Zadra i Olimpije obeležili 10. kolo ABA lige - BasketballSphere\nKošarkaši Zadra i Olimpije obeležili 10. kolo ABA lige\nBy Greg Norton / 05/12/2017\nDeseto kolo ABA lige u statističkim podacima obeležili su košarkaši Zadra i Olimpije. Džoš Bostik je sjajnu partiju u trijumfu Zadrana na gostovanju Mega Bemaksu (73:71) krunisao zvanjem najkorisnijeg igrača kola. Sa 27 poena bio je najefikasniji igrač u regionalnoj ligi minulog vikenda, a uz šest skokova, tri asistencije i dve ukradene lopte ostvario je 29 indeksnih poena, koji su mu doneli MVP priznanje.\nIako je košarkaš Partizana Patrik Miler u 10. kolu imao najveći indeks uspešnosti (30), do MVP nagrade nije stigao zbog poraza crno-belih u Podgorici, dok je košarkaš OLimpije Gregor Hrovat ostvario idenks 29, ali za više minuta provedenih na parketu od Bostika.\nHrovat je, ipak, sa četiri ukradene lopte (koliko su imali i njegov saigrač Jan Špan i centar Mege Stefan Fundić) našao mesto u idealnoj petorci kola regionalnog takmičenja, uz Džordana Morgana, koji je sa 12 uhvaćenih lopti bio najbolji skakač, i Lovru Bašića, koji je ostvario najviše asistencija – sedam.\nTags: aba liga, Džordan Morgan, džoš bostik, gregor hrovat, lovre bašić, petrol olimpija, stefan fundić, zadar\nZvezda u sredu pušta u prodaju karte za Efes\nRJLS: Karapandžić 11 asistencija


Kriza budžeta — ZoomUe\nby branko · novembar 26, 2014\nUŽICE-Užički odbornici nisu usvojili drugi rebalans budžeta ,kojim je predviđeno smanjenje od 70 miliona dinara,zbog nedovoljnog broja prisutnih odbornika na jučerašnjoj sednici.\n“Imamo veliki problem u gradskoj kasi jer još nije prodato zemljište u krugu bivše kasarne u Krčagovu,za koje je bio zainteresovan Lidl.Od te transakcije u budžetu je planiran prihod od 120 miliona dinara.Sada ćemo imati problem da završimo neke započete aktivnosti“,izjavio je posle sednice gradskog parlamenta član Gradskog veća Zoran Adžić.\nReagujući na tešku finansijsku situaciju ,ugoženu likvidnost.,kao i neodgovorno ponašanje koje je dovelo do neusvajanja rebalansa budžeta,Pokret “Pozitivno Užice” oglasio se danas zahtevom gradskoj vlasti da odmah pristupi donošenju mera štednje.\n“Gradska vlast mora najpre krenuti od sebe.Zahtevamo smanjenje plata gradonačelnika,gradskog rukovodstva i direktora javnih preduzeća za 10 odsto,van smanjenja koje je propisano merama Vlade.Na taj način bi se uštedelo milion dinara”,rekao je predsednik pokreta Branislav Mitrović.\nPokret “Pozitivno Užice” zahteva i ukidanje nadoknade predsednicima i članovima nadzornih odbora u javnim preduzećima,smanjenje troškova reprezentacije,za propagandni materijal,kao i da se zabrani organizovanje bilo kakvih proslava u javnim preduzećima o trošku građana Užica.\nO ovim merama i situaciji u gradskom budžetu Pokret “Pozitivno Užice” obavestiće i premijera Aleksandra Vučića,izjavio je Mitrović.\nPajtić :Borba protiv siromaštva okosnica programa DS-a (video)\nby branko · Published decembar 16, 2015\nNext story Više od planiranog (video)\nPrevious story Potpisan protokol o saradnji između opštine i čajetinskih javnih preduzeća


Kraj globalizma i budućnost međunarodne trgovine - Ozonpress :: internet portal\nTag: Budućnost, globalizam, trgovina\nDebatu organizuju Ekonomsko-poslovni forum Evropskog pokreta u Srbiji i EU info centar u okviru ciklusa debata Evropske price i biće održana u utorak, 28. februara, od 14-16h u prostorijama EU info centra (Kralja Milana 7, Beograd).\nUčesnici debate su Bojana Todorović, pomoćnica ministra iz Ministarstva trgovine, turizma i telekomunikacija, Milica Čubrilo Filipović, sekretar Udruženja za turizam, Sektor usluga, Privredna komora Srbije, Predrag Bjelić, Ekonomski fakultet i Duško Lopandić, bivši ambasador Srbije pri EU. Razgovor će moderirati Gordana Lazarević, predsednica Ekonomsko-poslovnog foruma EPuS-a.\nPromene i novi izazovi u međunarodnoj trgovini prete da imaju dalekosežne posledice na globalnom nivou. Protekli period su obeležili veliki događaji, kao što su otkazivanje učešća Sjedinjenih Američkih Država (SAD) u transpacifičkoj zoni slobodne trgovine (TPP), protesti i negodovanja transatlanskog trgovinskog partnerstva (TTIP) između SAD i EU i poteškoće sa ratifikacijom ugovora između EU i Kanade (CETA).\nTakođe, Sporazum o slobodnoj trgovini između EU i Ukrajine je odbačen na referendumu u Holandiji, što za sada nije zaustavilo primenu ovog sporazuma.\nEU se nalazi pod pritiskom sa dve strane.\nPrvi je Bregzit: Britanija trazi prednosti slobodne trgovine sa EU – kao najbližim i najrazvijenijim tržištem visokoh tehnologija i izvorom kapitala, a s druge strane se okreće trgovinskim pregovorima sa SAD – koji treba da nadomeste gubitak EU tržišta i slobode kretanje kapitala.\nDrugi je da Tramp, koji ima drugačija gledišta na sisteme socijalne zaštite, međunarodnu trgovinu, migracije, a u EU vidi najvećeg konkurenta. Takođe, u ovoj godini se sa neizvesnošću očekuju rezultati izbora u Francuskoj i Nemačkoj koje treba da zajedničkim snagama preuzmu kormilo EU.\nZemlje Zapadnog Balkana (ZB) su male, siromašne i svoj razvoj zasnivaju na zaduženju u inostranstvu ili privlačenju stranih investicija. Mnogi investitori su odložili odluke o investicijama u inostranstvu pod pretnjom visokih uvoznih dažbina. Nastavak evrointegracija zemalja ZB neće doprineti samo većim sredstvima iz EU fondova, već će omogučiti uživanje svih prednosti ugovora o slobodi trgovine. U tom svetlu EU postaje ključni partner u zemljama ZB, posebno ukoliko dođe do većih talasa protekcionizma. S druge strane, EU mora da održi svoje jedinstvo kako ne bi postala šačica malih privreda koje neće moći da se oporave od ekonomske krize, jer nijedna zasebno ne predstavlja veliko tržište.


Savamala â€“ centar umetnosti - Pink apartmani Beograd\nJoš jedno mesto u Beogradu, koje trebate videti je Savamala. To je najstariji deo Beograda, a danas je i mesto koje je postalo bitan deo noćnog života.\nSavamala se nalazi u centru grada, u blizini Kalemegdana. U blizini su autobuska i železnička stanica, pa ćete, ako dolazite ovim prevozom, sigurno proći pored. Nekada se u Savamali trgovalo, održavane su skupštinske sednice. Ovo zanimljivo ime, dobila je spajanjem reči Sava i turske reči Mahala, što znači gradska četvrt. Najpoznatija ulica koja prolazi kroz ovaj deo je Karađorđeva ulica. Tu su i Nemanjina, Kneza Miloša, Balkanska i druge ulice. Kada je nastala, Savamala je bila predviđena da bude centar Beograda, ali to se nije desilo. Međutim, danas Savamala možda ne predstavlja centar grada Beograda, ali postaje centar umetnika, kreativaca i ljubitelja umetnosti.\nZnačajan deo Savamale, od njenog nastanka, su bile kafane. Jedna od najpoznatijih, u 19. veku, je bila kafana Zlatna moruna, gde su se sastajali članovi organizacije Mlada Bosna. čŒlanovi ove organizacije su baš u ovoj kafani skovali plan za atentat na Franca Ferdinanda.\nOsim veoma bogate istorijske prošlosti, u Savamali se danas nalazi veliki broj klubova i kafića. Mikser kuća, KC Grad, čŒorba kafe, disko bar Mladost i mnogi drugi će Vam pružiti nezaboravan provod, gde možete naći za svaki ukus po nešto.\nAutor teksta je Heiko de Jong, mladi poslovni čovek iz Holandije koji svakog meseca provede nekoliko dana u Beogradu.Kada dođem u Srbiju, gledam da svaki put apartman u Beog...


Ministar Dzindic: Optimisticno je ono sto smo vidjeli danas u RMU Banovici | FMERI.gov.ba\nPrema riječima ministra Džindića, Uprava ga je informirala da je požar ugašen, kao i da je u toku sanacija posljedica.\n- Očekujemo da će prve tone iz podzemne eksploatacije biti izvađene do 1. novembra, a samim tim očekujemo i finansijski oporavak s obzirom na to da je većina kvalitetnog uglja upravo tu - kazao je ministar Džindić.\nNa sastanku je razgovarano i o kreditnim aranžanima, zaduženjima putem Razvojne banke FBiH i drugih banaka, te je dogovorena izrada kvalitetne analize u narednih desetak dana uz podršku Vlade Federacije BiH. Nakon toga bi bio održan sastanak na kojem će biti dogovorena procedura iznalaženja finansijskih sredstava radi daljnjeg investiranja u proizvodnu opremu neophodnu za nastavak proizvodnog procesa.\n- U svakom slučaju, ono što smo vidjeli danas je je optimistično, sanirano je puno negativnih stvari koje su se u prethodnom periodu dešavale, što vidimo i po procentu investiranja, proceduri i procesu nabavke rezervnih dijelova, itd. Nadamo da će ovaj trend domaćinskog upravljanja biti nastavljen, odnosno da će poslovna godina biti okončana onako kako to profesionalci rade - zaključio je Džindić.\nPrema izjavi direktora Društva Elvira Salihovića, na sastanku s federalnim ministrom otvoren je čitav set pitanja koja se odnose na krucijalne probleme u preduzeću, koje je u fazi stabilizacije poslovanja i provođenja seta mjera.\n- Ono što je najbitnije istaći, a nama je od presudne važnosti, jeste pokretanje jamske proizvodnje, odnosno dovođenja u funkciju organizacione jedinice jama - kazao je direktor Salihović.\nDodao da su za naredni period dogovoreni koraci koji bi trebalo da ishode određenim rezultatima, gdje će Vlada FBiH i ministar Džindić određenim mjerama pružiti punu podršku.\nMinistar Dzindic: Optimisticno je ono sto smo vidjeli danas u RMU Banovici


Tanjug 26. maja 2022. 07:53\nNJUJORK – Savet bezbednosti Ujedinjenih nacija danas će glasati o predlogu SAD da se pooštre sankcije Severnoj Koreji zbog njenog lansiranja balističkih projektila, ali Kina, koja ima pravo veta, kaže da rezolucija neće rešiti nikakve probleme.\nGlasanje će biti održano dan nakon što je Pjongjang ispalio tri projektila, uključujući jedan za koji se veruje da u pitanju najveći interkontinentalni balistički projektil, podseća Rojters.\nOvo je samo najnoviji u nizu balističkih projektila ove godine ispaljenih sa severa Korejskog poluostrva, koje je Savet bezbednosti zabranio.\nNacrt rezolucije bi „dalje ograničio severnokorejsku mogućnost da razvija nezakonito oružje za masovno uništenje i balističkih raketnih programa, pojednostavio bi sprovođenje sankcija i pomogao bi u isporuci humanitarne pomoći onima kojima je to potrebno“, naveo je američki zvaničnik.\nZa usvajanje rezolucije potrebno je devet glasova „za“ i da Francuska, Rusija, Kina, Britanija i SAD ne ulože veto.\n„Ne mislimo da rezolucija koju je predložila Amerika može da reši bilo šta“, rekao je za Rojters portparol kineske misije pri UN i dodao da je Kina umesto toga predložila da SB usvoji zvaničnu izjavu, umesto rezolucije o sankcijama.\n„SAD najbolje znaju kako može doći do deeskalacije, ali jednostavno to odbijaju. Vašington bi trebalo da pokaže više iskrenosti i fleksibilnosti ukoliko želi da postigne napredak sa Severnom Korejom“, naveo je portparol.\nRuski ambasador u UN Vasilij Nebenzja rekao je za Rojters u sredu da bi voleo da vidi finalni nacrt rezolucije SAD pre nego što ga komentariše, ali je dodao da akcije UN ne bi bile „posebno pogodne“ za odnose sa Pjongjangom.\nPrema navodima iz Seula, Severna Koreja je u sredu lansirala tri balistička projektila, a jedan od njih je, prema južnokorejskoj vojsci, bio interkontinentalni, dok su preostala dva bila kratkog dometa.


Alikadić potpisao ugovore s predstavnicima nacionalnih kulturnih društava – Fokus.ba\nAlikadić potpisao ugovore s predstavnicima nacionalnih kulturnih društava\nUsaglašeno je da će se zajednički raditi na rješavanju statusa društava, kao temeljnih ustanova kulture ovih naroda, odnosno društava od posebnog značaja\nMinistar kulture i sporta Kantona Sarajevo Kenan Alikadić danas je s predstavnicima nacionalnih kulturnih društava BZK „Preporod“, HKD „Napredak“ i SPKD „Prosvjeta“ potpisao ugovore o dodjeli sredstava na osnovu Javnog poziva za projekte kulture i sporta.\nUgovore su uime nacionalnih kulturnih društava potpisali predsjednik BZK „Preporod“ Sanjin Kodrić, predsjednik HKD „Napredak“ Nikola Čiča i generalni sekretar SPKD „Prosvjeta” Nenad Marilović.\nSredstva su namijenjena za finansiranje rada i djelovanja spomenutih društava. Prilikom potpisivanja ugovora predstavnici nacionalnih kulturnih društava izrazili su zahvalnost Ministarstvu kulture i sporta Kantona Sarajevo i ministru Alikadiću, izrazivši spremnost za zajedničku saradnju i realizaciju zajedničkih projekata koji će doprinijeti kako očuvanju specifičnih identiteta svakoga naroda tako i razvijanju i unapređivanju ozračja mira i tolerancije.\nRazgovarano je i o nužnosti usvajanja odgovarajućih zakonskih akata kojima bi se dugoročno riješio status navedenih nacionalnih kulturnih društava i uz njih i La Benevolencije.\nUsaglašeno je da će se zajednički raditi na rješavanju statusa društava, kao temeljnih ustanova kulture ovih naroda, odnosno društava od posebnog značaja. Ovo bi se pitanje, saglasni su danas bili svi potpisnici, trebalo rješavati na svim razinama, od kantonalne do entitetske i državne.\nMinistar Alikadić izrazio je svoju i spremnost resornog ministarstva na čijem je čelu da konstruktivno sarađuje na rješavanju ovog važnog pitanja, saopćeno je iz Službe za protokol i press Kantona Sarajevo.


Jedan od osnovnih faktora svakog poslovanja je uspostavljanje i održavanje jakog tima. Iako tim koji stoji mlekarske proizvodnje može izgledati drugačije od onog u tradicionalnom poslu, svima imaju zajedniči cilj, a to je profit.\nTim jedne u savremenoj mlečnoj proizvodnji radi na poboljšanju i održavanju zdravlja stada, uspešna je samo ona proizvodnja u kojoj su životinje zdrave. Uspešan tim jedne farme pored samog vlasnika farme čine i odgovorna lica poput veterinara i nutricioniste.\nVeterinari pored toga što učestvuju u kontroli i lečenju životinja,uspostavljaju protokole za upotrebu antibiotika i vrše obuku zaposlenih na farmi na koji način da ih primenjuju.Takođe učestvuju u procesu teljenja, nege novorođančadi i pravilnom rukovanju životinjama.\nJoš jedna od uloga veterinara je da učestvuju kao konsultanti prilikom izrade nutritivnih jelovnika za grla koja se nalaze na farmi. Rade u sinhronizaciji sa ostalim radnicima na farmama,obučavaju ih o načinima protokola,prepoznavanju problema i tome kako da ih na najbrži i najkvalitetniji način reše i prepoznaju zdravstveni problem. Sva odstupanja od protokola davanja antibiotika koja nisu u skladu sa propisima ili po savetima veterinara dovode do toga da više mogu koštati samog proizvođača nego usluge veterinara. Veterinari moraju biti u toku sa smernicama i nacionalnim propisima, poput ograničenja upotrebe antibiotika. Sva dodatna upotreba antibiotika zahteva da veterinar razvije tretman za određenu životinju.\nProgrami nege,ishrane i lečenja poput onih koje FARMNET preporučuje, naglašavaju važnost proizvođačima mleka da uspostavljaju čvrst stalan odnos sa veterinarom.\nIshrana je najvažniji faktor za zdravlje i performanse muznih krava.\nPrimarna uloga nutricionista u mlekarskoj industriji je uravnoteženje dijetalnih komponenti za proizvodnju visokokvalitetne hrane koja promoviše optimalne performanse muže. Dakle, nutricionisti imaju zadatak da uspostave dijete koje najbolje odgovaraju za svaku pojedinačnu farmu. Nutricionisti takođe nude znanje o tome koje prakse upravljanja optimizuju efikasnost hrane, zdravlje, udobnost krava i druge aspekte. Oni mogu da savetuju o tome kako stvari od skladištenja hrane, mešanja i rutine hranjenja mogu uticati na produktivnost krava.\nNa proizvođačima je ipak najveće opterećenje jer za razliku od nutricionista i veterinara moraju učestvovati u svim poslovima na farmi. A svakako je da jedna osoba ne može biti u stanju da obavlja baš sve poslove samostalno. Proizvođač mora biti u stanju da rasporedi posao na takav način da efikasno komunicira sa svim stranama koje su uključene u mlekarsku proizvodnju. Njihov rad je presudan za uspeh same proizvodnje. Gazda farme služi kao informativna veza i komunicira kako sa zaposlenima koji direktno komuniciraju sa životinjama, tako i sa konsultantima koji pomažu u uspostavljanju protokola i procedura na farmi.


Koliko još ugljen-dioksida svet sme da emituje pre nego što zagrevanje pređe 1,5 °C? - National Geographic Srbija\nAUTOR: Tamara Radovanović | OBJAVLJENO: 05. 04. 2021.\nPotpisivanjem Pariskog sporazuma države su se obavezale da će povećanje prosečne globalne temperature do kraja veka zadržati znatno ispod 2 °C u odnosu na predindustrijski period, kao i da će težiti tome da zagrevanje ne pređe 1,5 °C. Ograničavanje zagrevanja na 1,5 °C zahteva strogo smanjenje ukupne količine emisija ugljen-dioksida od sada do kraja veka. Za izračunavanje toga koliko još gasova sa efektom staklene bašte ljudi smeju da emituju koristi se pojam budžet ugljenika (carbon budget), piše sajt Klima101.\nBudžet ugljenika je pojednostavljeni način merenja emisije i uklanjanja ugljen-dioksida iz atmosfere, koji su direktan ili indirektan rezultat ljudskih aktivnosti. Zasnovan je na činjenici da se stepen zagrevanja Zemlje može odrediti na osnovu ukupne emisije ugljen-dioksida.\nEmisije gasova sa efektom staklene bašte usled ljudske aktivnosti već su podigle srednju globalnu temperaturu za jedan stepen od predindustrijskog perioda. Samim tim, ovo relativno brzo zagrevanje za veoma kratak vremenski period u velikoj meri utiče na smanjenje budzeta ugljenika i na taj način otežava ispunjenje ciljeva koji su dogovoreni Pariskim sporazumom.\nNa osnovu do sad emitovanog ugljen-dioksida, procenjuje se da je svetu preostalo 8% budžeta ugljenika koji će se iscrpiti u narednoj deceniji na osnovu trenutnih stopa emisija (Global Carbon Budget, 2020). Svako prekoračenje emisija izvan procenjenog budzeta značio bi porast prosečne globalne temperature iznad 1,5 °C do kraja 2100. godine, koji bi mogao dovesti do katastrofalnih posledica.\nIako je rast globalnih emisija gasova sa efektom staklene bašte usporio poslednjih godina, postoji i dalje velika razlika između važećih propisa i onoga šta države čine kako bi se izbegao dalji porast srednje temperature Zemlje.\nAli kako naučnici mogu da znaju koliko ugljen-dioksida svet još sme da emituje kako bi najteže posledice klimatskih promena bile sprečene?\nJedan od glavnih izazova u proučavanju klime danas leži u razumevanju evolucije klime, kao i budućih antropogenih emisija koje zavise od niza društvenih, ekonomskih i tehnoloških kretanja na globalnom nivou.\nAko u budućnosti kao osnovni izvor energije budu u upotrebi fosilna goriva, kao što je to bilo do sad, a potrebe za energijom nastave da se povećavaju, koncentracija ugljen-dioksida rašće tempom koji će verovatno prevazilaziti trenutno osmotrene vrednosti. Sa druge strane, ako tehnološki razvoj omogući da značajan deo potrebne količine energije u budućnosti bude proizveden iz hidro, solarnih i vetro elektrana, koje ne emituju ugljen-dioksid, antropogene emisije će biti smanjene. U slučaju da one postanu jednake nuli, došlo bi do stabilizacije koncentracije ovog gasa u atmosferi.\nUpravo ova vrsta neizvesnosti u budućim antropogenim emisijama je razlog zašto se uvek definiše više mogućih opcija – od onih koje pretpostavljaju smanjenje emisija, do onih koji pretpostavljaju njihov dalji ubrzani porast. Svaka od nekoliko mogućih definisanih opcija naziva se emisioni scenario.\nDefinisanje scenarija se obično realizuje putem opsežne međunarodne saradnje kroz različite projekte i programe. Kada jednom definisani i usaglašeni emisioni scenariji budu usvojeni od šire naučne zajednice, oni se kao osnov za dalja istraživanja koriste u narednih nekoliko godina.\nEmisioni scenariji nam omogućavaju da istražimo i razumemo moguće posledice klimatskih promena na živi svet, kao i pravce u kojima moramo delovati kako bismo efikasno i na vreme doneli ispravne odluke koje mogu sprečiti ili ublažiti buduće klimatske promene.\nNa osnovu emisionih scenarija definišu se buduće koncentracije ugljen-dioksida i ostalih gasova sa efektom staklene bašte, na osnovu kojih klimatski modeli mogu da procene moguće promene u klimatskom sistemu u odnosu na izabrani scenario.\nKlimatski modeli su matematička reprezentacija klimatskog sistema, izvedena iz osnovnih fizičkih zakona, kojom se opisuje stanje i evolucija pojedinih komponenti klimatskog sistema i njihova interakcija. Timovi meteorologa, matematičara i programera razvijaju klimatske modele već više od četrdeset godina.\nZa izračunavanje toga koliko još gasova sa efektom staklene bašte ljudi smeju da emituju koristi se pojam budžet ugljenika (carbon budget)\nJednostavno rečeno, oni su simulacije klimatskih uslova koje sprovode moćni kompjuteri, i u njima naučnici mogu da zadaju određene početne parametre i onda posmatraju kako se klima ponaša tokom dužih vremenskih perioda.\nKada klimatolozi istražuju kakve bi mogle biti buduće posledice klimatskih promena oni pomoću modela uporedo sprovode na hiljade simulacija koristeći različite scenarije emisija gasova sa efektom staklene bašte i na osnovu rezultata daju procene o budućem ponašanju klimatskog sistema.\nSloženost klimatskog modela zavisi od naše potrebe do kog nivoa modelom želimo da opišemo kompleksnost klimatskog sistema. Ukoliko želimo da maksimalno pojednostavimo klimatski sistem, proučavajući ga samo kroz npr. promenu srednje globalne temperature, klimatski model će biti relativno jednostavan.\nSa druge strane, ako želimo da što detaljnije opišemo trodimenzionu evoluciju klimatskog sistema i njegovih komponenti, model će postati značajno složeniji. Najsloženiji modeli su atmosfersko-okeanski modeli opšte cirkulacije (Atmospheric Ocean Global Circulation Models – AOGMC), u koji su uključeni i izuzetno složeni hemijski procesi u atmosferi i okeanu, procesi transporta antropogenog i prirodnog aerosola, kao i interaktivna vegetacija.\nKoji scenario je najizvesniji?\nScenarija koja se trenutno najčešće koriste za simulaciju budućih klimatskih promena su RCP scenarija (Representative Concentration Pathway). U sklopu ovih scenarija je i RCP8.5, koji pretpostavlja veliki porast antropogene emisije do kraja ovog veka. U javnosti je ovaj scenario postao poznat kao business as usual, odnosno oslikava svet u kome se emisije rastu bez kontrole i mera kojima bi se postiglo njihovo smanjivanje.\nMeđutim, globalna upotreba uglja dostigla je vrhunac 2013. godine, dok je 2020. zabeležen rekordni pad svetske upotrebe ovog goriva. Ovo ukazuje na to da se scenario RCP8.5 ne može smatrati najverovatnijim ishodom trenutnih politika i da se svet polako udaljava od najgorih mogućih scenarija.\nU 2015. godini procenjeno je da će se na osnovu tadašnjih emisija ugljen-dioksida srednja globalna temperatura Zemlje povećati za 3,6 °C do 2100. godine. Međutim, najnovije procene pokazuju da je svet na putu da se zagreje za 2,9 °C iznad predindustrijskih vrednosti prema trenutno važećim politikama i propisima .\nPrimena usvojenih planova o smanjenu emisija, povećana upotreba obnovljive energije, pad upotrebe uglja glavni su pokretači ovih promena. Ovo je daleko od ciljeva koji su dogovoreni Pariskim sporazumom, ali u isto vreme pokazuje da je određeni napredak postignut.\nMeđutim, da bi se zagrevanje ograničilo na znatno ispod 2 °C što je cilj postavljen Pariskim sporazumom, biće neophodno da se energetska tranzicija višestruko ubrza, kao i da se nastave reforme gotovo svih sektora privrede.\nUgljen-dioksid Temperatura emisija gasova Efekat staklene bašte Ekologija


Početak/Društvo/Kvalitet vazduha u Nišu se popravlja\nSvetlana Petrović 28. marta 2020.\nFoto: printscreen ventuskay\nZa razliku od jučerašnjeg dana aerozagađenje u Nišu je značajno manje.\nNa mernoj stanicoj stanici za kontrolu vazduha, Institut za javno zdravlje Niš, u 18 časova zabeležene su blago uvećane vrednosi čestica PM 10 i PM 2,5, sa tendencijom pada. Na području mernih stanica OŠ „Sveti Sava“ i Kamenički vis, u isto vreme, nije evidentirano prisustvo PM čestica.\nMerenja su objavljena na sajtu Agencije za zaštitu životne sredine amskv.sepa.gov.rs gde je prikazan objedinjeni automatski monitoring kvaliteta vazduha u Republici Srbiji.\nPočetkom naredne sedmice, prema prikazu aerozagađenja na sajtu ventusky.com trebalo bi očekivati čistiji vazduh, jer će hladan talas sa severa doneti nešto jači vetar, moguće kišne, a mestimično i snežne oblake, što će sigurno doprineti boljem kvalitetu vazduha.\naerozgadjenje merenja Niš PM čestice


petak, 01 mart 2013 15:52\tOd skoro 12 miliona dinara koje država daje projektima studenstkih organizacija, „našlo se nekoliko miliona“ za organizivanje brucošijada i studentskih ekskurzija, ali ni dinar za pojedine kulturne i naučne skupove.\nDva dana dana pokušavamo da dobijemo informaciju o kriterijumima, ali jedini odgovor koji smo do sada dobili je da takva dokumentacija ne postoji i da se odlučivalo „komisijski”. Ozbiljni projekti nisu dobili ni dinara, dok su milionske sume dodeljene za studentske vodiče, za koje se inače zna da se finansiraju od oglašivača. Neki projekti samo prikrivaju povod za letovanje, lepo upakovan - priča za „Blic” Nikola Damljanović, predsednik Studentske unije Srbije (SUS).\nNovosadska udruženja dobila su svega 550.000 dinara, dok su samo Studentski savezi Beograda dobili oko četiri miliona dinara za potrebe svojih novina, raznih „jada” i brucošijada, a nijedan od ovih projekata nije od opšteg interesa studenata.\nOpširnije Dodaj komentar (0) Čitanja: 276\nStudentska unija optužila Ministarstvo za neregularan konkurs četvrtak, 28 februar 2013 08:45\tPredstavnici Studentske unije Srbije i Studentskog festivala Kampus fest zatražili su danas da bude poništen konkurs za dodelu sredstava studentskim organizacijama Ministarstva prosvete i nauke, jer su ga pratile brojne nepravilnosti i dodali da odgovorni za takve propuste moraju da odgovaraju.Predsednik Studentske unije Srbije Nikola Damljanović rekao je da polovina projekata koji su dobili sredstva od ministarstva nisu ni overeni, ni pečatirani, ni potpisani, dokumentacija je neuredna i nepotpuna, nema potvrda o registraciji. Opširnije Dodaj komentar (0) Čitanja: 257\nUniverzitet traži 1.700 dinara za rektorov potpis na diplomi\nponedeljak, 25 februar 2013 20:45\tStudent Slobodan Vuletić, koji je 2009. završio master studije na Pedagoškom fakultetu u Somboru, morao je nakon više od tri godine da doplati 1.700 dinara na žiro-račun Univerziteta u Novom Sadu kako bi mu rektor potpisao diplomu i dodatak diplomi.\nRETROAKTIVNO - On tvrdi da je po završetku master studija platio sve troškove, dobio uverenje o završetku drugog stepena studija kao dokaz o izmirenju svih obaveza prema Univerzitetu i da uopšte nije dužan da doplaćuje bilo kakvu sumu za hitan rektorov potpis. Naime, Savet Univerziteta je 2011. godine retroaktivno odlučio da studenti koji su upisali studije još 2006/07. godine moraju da uplate dodatnih 1.700 dinara za troškove štampanja diplome i dodatka diplomi za master studije.\nVuletić je po prijemu pisma od Pedagoškog fakulteta taj novac uplatio na račun Univerziteta, ali je uputio protestno pismo studentskoj službi Pedagoškog fakulteta, jer smatra da ta ustanova sprovodi silu, znajući da će studenti posle toliko godina čekanja pristati da plate sve što treba, jer bez te diplome ne mogu da nastave školovanje na doktorskim studijama.\n- Ovakva odluka Univerziteta neviđena je akademska sramota. Univerzitet time ponižava, ucenjuje i vređa nekadašnje diplomirane studente. Uputio sam im protestno pismo zbog perfidnosti Univerziteta, koji me je tek posle dve godine od donošenja odluke o nametanju dodatnih troškova obavestio o obavezi doplate 1.700 dinara za izradu diplome. Smatram da ta obaveza ne sme da se sprovodi retroaktivno. Neverovatno je da Univerzitet ni posle tri godine nije u stanju da izradi to parče papira koje sam pošteno zaslužio i platio - kaže Vuletić.\nOn tvrdi da nije jedini diplomirani akademac koji je ovom odlukom Univerziteta od 2011. godine izigran i pita se na šta se troši novac zarađen na ovakav način i kakve poruke akademci dobijaju ovakvom neorganizovanošću i nezainteresovanošću Univerziteta za njihove probleme.\nOpširnije Dodaj komentar (0) Čitanja: 232\nObradović: Ministarstvo protiv povećanja školarina\npetak, 22 februar 2013 19:22\tMinistar prosvete, nauke i tehnološkog razvoja Srbije Žarko Obradović izjavio je večeras da je stav njegovog ministarstva da ne treba povećati školarine na fakultetima.\nFakulteti moraju da shvate da su platežne mogućnosti studenata ograničene. Ako imaju problema s finansiranjem, adresa smo mi, ministarstva, a ne student - kazao je Obradović za jagodinsku televiziju Palma plus.\nOn je rekao da je pravo univerziteta da ne misle tako, ali da će biti onako kako kaže ministarstvo.\nMi imamo mehanizme tako da ako neko poveća školarinu, onda ne dobije onoliko sredstava koliko misli, ali mi ne želimo da dođemo u tu situaciju. Želimo da obavimo razgovore i s njima jer sa studentima imamo i imaćemo razgovore - kazao je Obradović.\nMinistar prosvete je rekao da postoji saglasnost Ministarstva prosvete, odnosno vlade i studenata da ne treba povećavati školarine i da troškovi studiranja budu vidljivi za sve, odnosno na šta se troši novac koji daje država svim nivoima obrazovanja.\nSa studentima smo se dogovorili da narednih nedelja upoznamo javnost s našim stavom zašto ne treba povećavati cenu školarina, pa da i profesori o tome razmisle - kazao je Obradović.\nKada je u pitanju povećanje plate prosvetnim radnicima, on je rekao da "ekonomska situacija diktira visinu zarada i da nije korektno obećavati nešto čega nema".\nMinistar je dodao da je prosvetarima to predočeno na sastanku ministra prosvete, ministra finansija Mlađana Dinkića i predstavnika reprezentativnih sindikata u prosveti.\nObradović je istakao da je realizovana jednokratna isplata na dan školske slave Sveti Sava, kao i da je dogovoreno da se pomogne lokalnim samoupravama u isplati jubilarnih nagrada.\nŠabić pozvao dekane fakulteta da javno objave informatore o radu\nOptuženi profesori se posle pet godina "setili" da su im iznuđena priznanja\nStrana 7 od 43\tPočetak


VAPAJ MAJKE STRADALE DEVOJKE: Krivac za Vanjinu smrt mi se nije ni izvinio\nPočetak/Hronika/VAPAJ MAJKE STRADALE DEVOJKE: Krivac za Vanjinu smrt mi se nije ni izvinio\nNiške Vesti22. februara 2016.\nNikola Tošić (24), koji je izazvao nesreću u blizini sela Gornja Vrežina kada je nastradala hrvatska državljanka Vanja Janković (18) negirao je krivicu na današnjem saslušanju pred Višim sudom u Nišu\nNišlija Nikola Tošić (24), koji je 22. jula prošle godine izazvao saobraćajnu nesreću u blizini sela Gornja Vrežina kada je smrtno stradala hrvatska državljanka Vanja Janković (18) negirao je krivicu na današnjem saslušanju pred Višim sudom u Nišu.\nOn je, vozeći sa 1.28 promila alkohola, motorom udario u ogradu nadvožnjaka, a devojka koja je bila sa njim je preletela preko i pala sa visine od desetak metara na autoput.\nS obzirom na to da je Tošić tvrdio da je bio sam na motoru, te da je napustio mesto tragedije, osim za teško delo protiv bezbednosti javnog saobraćaja sudi mu se i zbog nepružanja pomoći licu povređenom u saobraćajnoj nezgodi.\n– Ne priznajem krivična dela i ne osećam se krivim, jer je motor iz nejasnih razloga proklizao – rekao je Tošić, a njegov branilac je dodao da on nije kriv ni za drugo krivično delo koje mu se stavlja na teret, jer je devojka na mestu ostala mrtva, pa joj pomoć ništa ne bi značila.\nOptuženi je na suđenju pokušao da se izvini majci stradale devojke što je ona sprečila.\n– Sada je kasno, ne prihvatam izvinjenje – rekla je ucveljena majka, dok je pokušavala da savlada suze. Ona je kazala da je od smrti njene kćeri prošlo tačno sedam meseci, a da za to vreme ni Tošić niti iko od njegove familije nije ni pokušao da ih kontaktira i izrazi žaljenje zbog Vanjine smrti.\nGornja Vrežina saobraćajna nesreća Vanja Janković Viši sud


Gradonačelnik Rige: Treba da budemo zahvalni Crvenoj armiji - Sputnjik Srbija\n© Sputnik / Sergej Pjatakov © Sputnik / Юrij Abramočkin\n16:40 08.05.2016 (osveženo 16:50 08.05.2016) Preuzmite kraći link\nSrbi u Beču položili venac na spomenik ruskim borcima\n„Bez uništenja nacizma, bez pobede u Drugom svetskom ratu, danas ne bismo imali nezavisnu državu, ne bismo imali mogućnost da obeležavamo 4. maj i 18. novembar. Zbog toga ćemo poštovati vaš podvig“, rekao je Ušakov tokom susreta s veteranima 130. Letonskog streljačkog korpusa, koji se borio na strani Crvene armije.\nUšakov je s veteranima položio cveće na Bratsko groblje i učestvovao u zvaničnoj ceremoniji u čast uništenja fašizma i sećanja na žrtve Drugog svetskog rata.\nU Litvaniji se 8. maj obeležava kao dan kada je potpisan Akt o bezuslovnoj kapitulaciji Nemačkih oružanih snaga 1945. godine.\n„Litvanska armija u nedelju učestvuje u manifestacijama posvećenim 71. godišnjici završetka Drugog svetskog rata. Vojnici počasne straže litvanske armije položiće cveće i vence na memorijalni spomenik u Ponarima, odaće poštu poginulima na Antakaljniskom groblju Vilnusa i vojnom groblju parka Vingis“, navedeno je u saopštenju Ministarstva odbrane Litvanije.\nU Ponarskim šumama nacisti su od sredine 1941. godine do kraja avgusta 1944. godine ubili oko 70.000 Jevreja, kao i više od 29.000 pripadnika drugih nacionalnosti, među kojima su bili Rusi, Letonci, Poljaci, Romi.\nNa mestima na kojima su izvršena masovna ubistva nalazi se memorijalni kompleks pod otvorenim nebom, čiji su prvi spomenici podignuti 1948. Pre tri godine on je potpuno obnovljen i preuređen.\nU Vilnusu na Antakaljniskom groblju sahranjeni su vojnici trećeg Beloruskog fronta, koji su poginuli u borbama za oslobođenje litvanske prestonice. Memorijalni kompleks sovjetskim vojnicima na Antakaljniskom groblju Vilnusa podignut je 1951.\nU ponedeljak će u Vilnusu i drugim litvanskim gradovima biti održani programi posvećeni Danu pobede, kao i marš „Besmrtnog puka“.\npobeda nad fašizmom, Dan pobede, godišnjica, nacizam, Crvena armija, Vilnus, Riga, Litvanija, Letonija


MOTOR blog » Uskoro subvencije za kupovinu vozila na hibridni pogon Uskoro subvencije za kupovinu vozila na hibridni pogon – MOTOR blog\nMinistar životne sredine i prostornog planiranja u Vladi Republike Srbije Oliver Dulić izrazio je danas očekivanje da će uskoro biti doneta odluka kojom se predviđaju subvencije za kupovinu vozila na hibridni pogon u iznosu od približno 1.000 evra.\nDulić je nakon preuzimanja automobila na hibridni pogon marke “tojota prius”, koji će biti korišćen za potrebe akcije “Očistimo Srbiju”, istakao da je Vladi upućena na razmatranje uredba koja predviđa značajnu subvenciju za kupovinu takvih vozila koja su ekološki bezbednija.\nOn je izrazio očekivanje da će u narednom periodu u saradnji sa Ministarstvom finansija biti obezbeđene određene olakšice kada je reč o ukidanju carina prilikom kupovine vozila na hibridni pogon.\nMinistar je podsetio na to da je nekoliko gradova u Srbiji izašlo u susret inicijativi resornog ministarstva da se za sve kupce tih vozila obezbedi besplatno parkiranje.\nDulić je iskazao zadovoljstvo zbog toga što će akcija “Očistimo Srbiju” biti podržana na ovaj način, pri čemu je Srbija prva zemlja u regionu koja je pružila podršku automobilskoj industriji koja proizvodi ekološka vozila.\nPlan Ministarstva i Fonda za zaštitu životne sredine, kako je ukazao, jeste da se obezbede subvencije svim gradovima koji žele da kupe autobuse za javni prevoz koji su ekološki prihvatljiviji i pouzdaniji.\nPrema njegovim rečima, namera je da se kod naših građana pokrene svest o tome kako ličnim primerom mogu da doprinesu smanjenju emisije ugljen-dioksida.\nOn je izrazio očekivanje da će ova mera uticati na građane da odaberu vozilo koje proizvodi manje štetnih gasova, uz podsećanje na to da je korišćenje vozila na hibridni pogon povoljnije.\nOvakva vozila u gradskoj vožnji, kako je objasnio, uopšte ne troše gorivo i ne proizvode ugljen-dioksid, i na taj način predstavljaju uštedu za kućni budžet.\nPredsednik “Tojota Adria Grupe” Šoji Kimura istakao je da je pomenuto vozilo pionir u hibridnoj ekologiji i da su njegova napredna tehnologija i mala potrošnja, kao i emisija ugljen-dioksida, poznati širom sveta.\nDuliću su automobil svečano uručili predsednik “Tojota Adria Grupe” Šoji Kimura i generalni direktor kompanije “Tojota Srbija” Boban Radoičić.\nUskoro subvencije za kupovinu vozila na hibridni pogon was last modified: March 3rd, 2010 by Goran Aničić\nhibridni pogonTojota Adria GrupaTojota SrbijaToyota


Auto škola Renome L, Požeška 124, Beograd (Čukarica) | PlanPlus.rs\nAuto škola Renome L je prva privatna auto škola na Čukarici, sa iskustvom dugim čak 25 godina. Tokom svog višedecenijskog rada trudili smo se da konstantno unapređujemo kvalitet obuke, o čemu svedoči broj uspešno obučenih kandidata koji imamo iza sebe.\nNaš tim sačinjen je od iskusnih instruktora i licenciranih predavača sa velikim iskustvom u radu, koji se konstantno usavršavaju i prate savremene metode obuke vozača, sa ciljem da kandidatima prenesu znanje o savesnom i propisnom upravljanju vozilom u saobraćaju.\nU auto školi Renome L organizujemo obuku za polaganje vozačkog ispita za AM, A1, A2, A, B, C, CE i D kategoriju. Teorijski deo nastave odvija se u našim dobro opremljenim učionicama, gde kandidati mogu učiti na računarima ili koristeći potrebnu literaturu koju naša škola obezbeđuje svim kandidatima. Kurs i polaganje ispita iz prve pomoći organizuju se u prostorijama škole. U narednim fazama obuke prelazi se na praktičnu nastavu koja se izvodi po celoj teritoriji grada i u svim uslovima saobraćaja neophodnim kako bi kandidat uspešno ovladao veštinom bezbednog i propisnog učestvovanja u saobraćaju.\nPored obuke za polaganje vozačkog ispita, auto škola Renome L organizuje i časove kondicione vožnje za vozače koji već poseduju vozačku dozvolu, ali iz određenog razloga nisu stekli dovoljno iskustva ili se jednostavno ne osećaju dovoljno sigurno za volanom.\nTeorijska i praktična obuka organizuju se u dogovoru sa kandidatima i u terminima koji njima najviše odgovaraju. Svim polaznicima nudimo mogućnost plaćanja na rate, kao i plaćanje putem administrativne zabrane.


Betis može da se probije među šest najboljih u Primeri, ali bi morao da konačno prestane da izbegava poraze na način na koji je to dosad činio. Naime, ovaj klub je na korak od sedmog uzastopnog remija u La Ligi, što se samo dvaput desilo u njoj u 21. veku, a svakako da bi želeo da, bar nekad, osvoji ceo plen, kad već "Evropa" nije tako daleko. Njoj se nada i Granada, koja je dobila tri od poslednjih pet prvenstvenih mečeva, a dva doživljena poraza bila su samo sa golom razlike.\nFulamu devet bodova nedostaje za opstanak (u ovom trenutku), ali sa samo jednom pobedom u devet mečeva, ekipa našeg Aleksandra Mitrovića ima male šanse da ostane u Premijer ligi. Uostalom, sa svega dve pobede, devet datih golova i skromnih deset bodova na svom terenu u celoj ovoj sezoni, Fulam ima najgori učinak kao domaćin u Premijer ligi, a po "pravilu" gubi svaki meč kod kuće ako prvi primi gol. Barnli, kao "prvi iznad crte" pobedom rešava opstanak, pa motiva neće manjkati ni kod jednih, ni kod drugih.


Movsesijan: Kapetan Dragan samo igra ulogu koju mu je Vučić dodelio u rijalitiju - Politika - Dnevni list Danas\nPočetna » Vesti » Politika » Movsesijan: Kapetan Dragan samo igra ulogu koju mu je Vučić dodelio u rijalitiju\nMovsesijan: Kapetan Dragan samo igra ulogu koju mu je Vučić dodelio u rijalitiju\nPredsednik Nove stranke Aris Movsesijan izjavio je danas da je peticija za puštanje na slobodu Zvezdana Jovanovića, osuđenog za ubistvo premijera Zorana Đinđića, čije je potpisivanje organizovala Fondacija kapetana Dragana u centru Beograda, „sporna iz više hiljada razloga“.\nMovsesijan je za televiziju N1 izjavio da je ta peticija „besmislena igrarija kojom (predsednik Srbije Aleksandar) Vučić pokušava da skreće pažnju sa onoga što su krucijalni problemi Srbije, a to je da se polako približavamo izborima koji neće biti demokratski“.\n„Ovo je jedan najobičniji rijaliti u kom kapetan Dragan igra ulogu koja mu je dodeljena“, kazao je Movsesijan.\nOn je upozorio da je već deset godina na delu revizija istorije i pozvao je predsednika Srbije i Srpske napredne stranke (SNS) da kaže svoj stav o peticiji“, a ne da gura Aleksandra Vulina ili Dragana Šormaza“.\nMovsesijan je pozvao građane da ne nasedaju na provokacije, već da danas u 17.00 sati prošetaju centrom grada do mesta gde je Đinđić ubijen, i „ostave cvet tom čoveku koji je poginuo za Srbiju“.\nAris MovsesijanPredsednik Nove strankeZvezdan JovanovićBeograd


JASNA PRAVILA U karantin idu građani koji ulaze u BiH, vozači u međunarodnom transportu i kontakti zaraženih - UGLJEVIK.INFO\nJASNA PRAVILA U karantin idu građani koji ulaze u BiH, vozači u međunarodnom transportu i kontakti zaraženih\nPrvu grupu osoba koje u Srpskoj moraju u karantin, kako bi se spriječilo širenje zaraze korona virusa, čine putnici koji ulaze u BiH iz inostranstva, preko graničnih prelaza u RS.\nNjima, nakon kontrole obavljene od strane granične službe, nadležni republički inspektor koji vrši nadzor na graničnom prelazu izdaje rješenje kojim se osoba stavlja pod zdravstveni nadzor u karantin, u zavisnosti od zdravstvenog stanja putnika, saopštili su iz Inspektorata RS.\n– To podrazumijeva upućivanje putnika u odgovarajući karantin u mjestu ulaska u RS, odnosno na lokaciju karantina koji je najbliži, u trajanju koje odredi doktor medicine radi sprovođenja epidemiološke ankete, odnosno praćenja pojave simptoma zarazne bolesti izazvane korona virusom. Dalje, putnik se upućuje u karantin u lokalnoj zajednici u mjestu prebivališta/boravišta u BiH, nakon otpusta iz karantina koji je putniku određen prilikom ulaska u RS, u trajanju od 14 dana. Ukoliko se radi o putniku kod kojeg je od strane nadležnog doktora medicine potvrđeno prisustvo korona virusa, isti se upućuje u republički objekat za izolaciju oboljelih od COVID-19 do potpunog izlječenja – objašnjavaju u Inspektoratu RS.\nDodaju da drugu grupu čine vozači u međunarodnom transportu, odnosno vozači koji u okviru svojih radnih zadataka prevoze robe i stvari, i u RS ulaze teretnim vozilima.\n– Republički inspektor u ovim slučajevima vozaču izdaje rješenje o stavljanju u izolaciju i pod zdravstveni nadzor u trajanju boravka u BiH koji vozač navede u prijavi, a koji podrazumijeva period od ulaska u BiH do odlaska na sljedeći prevoz, a najduže u trajanju od 14 dana od dana poslednjeg ulaska u BiH, ukoliko vozač ne ode na sledeći prevoz u roku koji je naveo u prijavi. Skrećemo pažnju da osobe koje su po profesiji vozači, ali u RS ulaze privatnim vozilima kao putnici, odnosno u trenutku ulaska ne prevoze robe i stvari teretnim vozilom u smislu izvršavanja radnih zadataka, imaju status putnika i isti se upućuju u karantin u trajanju od 14 dana – objašnjavaju u Inspektoratu RS.\nTreću grupu čine građani koji su bila u kontaktu sa oboljelim od zarazne bolesti tokom perioda maksimalne inkubacije ili građani koji su se zbog određenih tegoba obratili nadležnim domovima zdravlja u RS.\n– Nakon što higijensko-epidemiološka služba obavi epidemiološko ispitivanje, daje preporuku nadležnom inspektoru za donošenje rješenja o stavljanju lica u karantin na period od 14 dana. Mjera karantina u ovim slučajevima se sprovodi u kućnoj sredini, uz obavezu svakodnevnog javljanja telefonom doktoru, u nadležnom domu zdravlja radi praćenja eventualne pojave simptoma zarazne bolesti – poručuju iz Inspektorata RS.\n“VIRUS UBIJA, ALI I GLAD” Bolsonaro poručio da je bitnije održati ekonomiju nego uvesti karantin


Kusturić: Oboljelima obezbijediti što veća prava\n28/02/2018 | 14:46 | Izvor: RTRS\nOboljeli od rijetkih bolesti zaslužuju posebnu pažnju cjelokupnog društva, te im je potrebno obezbijediti što veća prava, poručio je vršilac dužnosti direktora Fonda zdravstvenog osiguranja /FZO/ Republike Srpske Dejan Kusturić.\nKusturić je istakao da su u Republici Srpskoj posljednjih godina napravljeni značajni iskoraci kada je riječ o zdravstvenoj zaštiti oboljelih od rijetkih bolesti, saopšteno je iz Fonda.\n"Prije 10-ak godina rijetke bolesti su bile tabu tema o kojoj se malo govorilo, a još manje znalo, a danas je situacija znatno drugačija. Svjesni smo da sve što radimo, ipak, još nije dovoljno za oboljele i njihove porodice, ali opredijeljeni smo da dalje unapređujemo zdravstvenu zaštitu, te roditelje djece sa rijetkim bolestima i oboljele pozivamo da nam u tome, kao i do sada, budu partneri", rekao je Kusturić.\nU Fondu je danas, povodom obilježavanja Međunarodnog dana rijetkih bolesti, prikazan dokumentarni film "Lica Lafore" autora Denisa Bojića, koji dokumentuje višegodišnju borbu porodice Gajić iz Banjaluke u pronalaženju lijeka za izuzetno rijetku Laforinu bolest.\nKusturić je izrazio zadovoljstvo što je baš na današnji dan film prikazan zaposlenima u Fondu, kako bi dali doprinos jačanju svijesti o rijetkim oboljenjima i pružili podršku porodici Gajić u njihovoj nadljudskoj borbi.\n"U ime Fonda i cjelokupnog zdravstvenog sistema zahvaljujem porodici Gajić za sve što čine za pronalazak lijeka za Laforinu bolest, a koji će istovremeno pomoći oboljelima i od drugih rijetkih i neuroloških oboljenja", rekao je Kusturić.\nSnježana Gajić, majka djece oboljele od Laforine bolesti, zahvalila je Fondu zdravstvenog osiguranja Srpske što je omogućio da se film prikaže na Međunarodni dan rijetkih bolesti.\n"Borba roditelja djece oboljele od rijetkih bolesti je decenijska, teška i svakodnevna, ali i svi vi ste dio te borbe. Očekujemo ove godine lijek za Laforinu bolest, ali tu se naša borba ne završava, jer će se i dalje morati raditi na unapređenju lijeka", rekla je Gajićeva.\nAutor filma Denis Bojić istakao je da je porodica Gajić uspjela da pokrene tim svjetskih naučnika i da je uradila nešto što nije uradila nijedna farmaceutska kompanija, vlada i država.\n"Na današnji dan se podsjećamo rijetkih oboljenja, a za pojedince i porodice oboljelih ovo je samo jedan dan u nizu u kojem oni vode bitku. Ovdje smo da im pružimo ruku podrške i da se podsjetimo šta život sam po sebi jeste", rekao je Bojić.\nIz Fonda podsjećaju da su oboljeli od rijetkih bolesti u Republici Srspkoj oslobođeni plaćanja participacije i troškove njihove zdravstvene zaštite u potpunosti finansira FZO Srpske.


PRESS: UNAPRIJEĐENI USLOVI RADA PRIVREMENOG SKLONIŠTA ZA NAPUŠTENE ŽIVOTINJE DIZDARICA – Radio Herceg Novi\n18. Februar, 2020 10:17 pm\nHomeDruštvoPRESS: UNAPRIJEĐENI USLOVI RADA PRIVREMENOG SKLONIŠTA ZA NAPUŠTENE ŽIVOTINJE DIZDARICA\njul. 25, 2018 at 12:37 pm\nprije 2 godine nema komentaraAzil DizdaricaDOO Čistoća\nPrivremeno sklonište za napuštene životinje u Opštini Herceg Novi, organizovano je u sklopu DOO “Čistoća”, gdje je trenutno zbrinuto 110 jedinki pasa, različitih uzrasta i vrsta.\nU svrhu postizanja što kvalitetnijih uslova za boravak napuštenih pasa u privremenom skloništu, DOO “Čistoća” je preduzela niz aktivnosti kako bi sklonište bilo što kvalitetnije opremljeno.\nJedna od sprovedenih aktivnosti je nabavka novog vozila (pick up marke:“Fiat”) koje će omogućiti humaniji i bezbjedniji transport prikupljenih pasa lutalica do Dizdarice. Ovo vozilo, namijenjeno isključivo za potrebe privremenog skloništa za napuštene životinje, nabavljeno je iz sredstava DOO “Čistoća” Herceg Novi.\nS obzirom na povećan broj prikupljenih jedinki pasa tokom perioda ljetnje sezone, DOO “Čistoća” je proširila kapacitete privremenog skloništa na Dizdarici, i izgradila šest velikih boksova za smještaj pasa.\nObjekti privremenog skloništa su uređeni, a započelo se i sa farbanjem novih izgrađenih bokova i kućica za pse. Izvršena je nabavka materijala i u toku je izgradnja velike željezne konstrukcije koja će obezbijediti hladovinu za pse.\nVeterinarska ambulanta je u potpunosti opremljena i nabavljena su sva neophodna sredstva i oprema za akcije prikupljanja pasa. Izvršeno je i opremanje zaposlenih u privremenom skloništu, koji su zaduženi sa novom uniformom.\nPrivremeno sklonište za napuštene životinje u Opštini Herceg Novi otvoreno je od 2009.g., a akcije prikupljanja napuštenih pasa se odvijaju u skladu sa godišnjim programom rada Društva i ukazanim potrebama.\nTokom poslednja tri mjeseca osvarena je saradnja sa nevladinim sektorom. NVO “Lunja” iz Herceg Novog učestvovala je u nabavci hrane za pse (u granulama), preparata za tretman protiv buva i krpelja, kao i dijelu sredstava za izgradnju boksova za pse, i mi im se ovom prilikom iskreno zahvaljujemo na saradnji i podršci.\nTagovi:Azil DizdaricaDOO Čistoća\nCEDIS: SUTRA BEZ STRUJE DIO BAOŠIĆA


NOVO IZDANJE U PRIPREMI: KATALOG 2015. : privredni-imenik.com\nNOVO IZDANJE U PRIPREMI: KATALOG 2015.\nRedakcija Privrednog Imenika Srbije priprema novo izdanje za novu godinu: Katalog Privrednog Imenika Srbije 2015. Reč je o specijalnom godišnjem dvojezičnom B2B izdanju u kojem će pažnja biti usmerena na uspešne i značajne kompanije, organizacije i institucije koje posluju na teritoriji Republike Srbije.\nKatalog 2015. Privrednog Imenika Srbije je dvojezično izdanje, na Srpskom i Engleskom jeziku, štampa se u punom koloru i izlazi u januaru 2015. Planirana je njegova distribucija u zemlji ali i u inostranstvu.\nSrž ovog izdanja je Adresar sa 400-500 uspešnih i značajnih firmi u izboru i prema kriterijumima redakcije Privrednog Imenika Srbije.\nU Srbiji će Katalog za 2015. biti distribuiran besplatno svim pretplatnicima i oglašivačima u izdanjim Privrednog Imenika Srbije, sajmovima, zainteresovanim firmama i institucijama, kao i ambasadama i stranim trgovinskim komorama i predstavništvima. U inostranstvu je planirana distribucija Kataloga preko sajmova i sistema trgovinskih (privrednih) komora.\nOdaberite neki od paketa koji su Vam na raspolaganju i obezbedite svoje mesto u Katalogu za 2015. godinu. Bilo koji paket da odaberete Privredni Imenik Srbije će obezbediti adekvatan prostor za Vašu firmu i na sajtu Privrednog Imenika Srbije, kao i u elektronskom izdanju (Program).\nViše o Katalogu Privrednog Imenika Srbije za 2015. godinu pogledajte na sajtu Privrednog Imenika Srbije/Katalog>>>


Razvoj integrisanog sistema nacionalnih kvalifikacija u Srbiji | EurActiv Serbia\nRead time : 4 m, 21 s\nVažan za građane, poslodavce i društvo u celini – Nacionalni okvir kvalifikacija\nКroz projekat „Razvoj integrisanog sistema nacionalnih kvalfikacija“ Evropska unija je tokom prethodne dve i po godine pružala podršku za uspostavljanje Nacionalnog okvira kvalifikacija, koji je omogućio bolje povezivanje obrazovanja i tržišta rada, otvorio niz mogućnosti za obrazovanje odraslih i povezao obrazovni sistem Srbije sa sistemima drugih evropskih zemalja\nZavršna konferencija projekta kroz koji je pružana podrška razvoju Nacionalnog okvira kvalifikacija Srbije (NOКS) pružila je uvid u rezultate postignute u protekle dve godine, ali i omogućila da se značaj NOКS-a sagleda iz različitih perspektiva. Celovita slika o svemu što je uspostavljanje NOКS-a omogućilo za kratko vreme, a koja je predstavljena na konferenciji, daje jasne odgovore na pitanje – zašto je nacionalni okvir kvalifikacija važan za građane, poslodavce i društvo u celini.\nUspostavljanjem Nacionalnog okvira kvalifikacija Srbija je započela sistemsko uređivanje oblasti kvalifikacija i napravila važan korak ka povezivanju sveta rada i obrazovanja. NOКS je okvir u kome su popisane, po nivoima razvrstane i detaljno opisane sve kvalifikacije koje se mogu steći kroz formalno, neformalno i informalno učenje, i omogućava da se preciznije evidentira kvalifikaciona struktura radne snage i kreiraju tržišno relevantne politike u oblasti obrazovanja.\nSve kvalifikacije mogu se sada naći u Registru kvalifikacija – elektronskoj bazi koja postoji od ove godine i dostupna je na sajtu Agencije za kvalifikacije. Registar omogućava da svako može da nađe odgovor na pitanje koje poslove sa određenom kvalifikacijom može da radi, ili da, u skladu sa principima celoživotnog učenja, potraži moguće putanje i načine prelaska sa jedne kvalifikacije na drugu (ukoliko poželi da promeni zanimanje) ili sa jednog nivoa kvalifikacije na drugi (ukoliko odluči da nastavi proces učenja u bilo kom trenutku u životu). Osim toga, u toku je povezivanje sa Evropskim okvirom kvalifikacija - opisi naših kvalifikacija će uskoro biti dostupni i na engleskom jeziku, pa će svi zainteresovani moći da vide status svoje kvalifikacije u drugim sistemima i sagledaju mogućnosti za zapošljavanje ili nastavak obrazovanja i van granica Srbije.\nJoš jedna novina koju je doneo nacionalni okvir kvalifikacija je uspostavljanje mehanizma za uvođenje novih kvalifikacija. Ova promena znači da se nove kvalifikacije neće više uvoditi samo na zahtev sektora obrazovanja, sa ciljem da se ponuda učini raznovrsnom i atraktivnom za učenike. Nove kvalifikacije sada se mogu uvoditi i na predlog poslodavaca, sindikata, civilnog sektora i drugih koji prepoznaju značaj i potrebu za novom kvalifikacijom i koji su neposredno zainteresovani za unapređivanje kvaliteta obrazovanja.\nNovi mehanizam podrazumeva i to da za svaku kvalifikaciju postoji standard – dokument utvrđen na nacionalnom nivou sa detaljnim opisom ishoda učenja koje je potrebno dostići kako bi se stekla kvalifikacija. Na osnovu definisanih ishoda učenja razvijaju se programi učenja u formalnom i neformalnom obrazovanju, ali i omogućava provera i dokazivanje znanja stečenih kroz radno ili životno iskustvo. Uvođenje standarda kvalifikacija tako je otvorilo mogućnost da se u obrazovni sitem uvede još jedan način za sticanje kvalifikacija – priznavanje prethodnog učenja. To znači da će uskoro biti moguće da se znanja i veštine stečene kroz radno ili životno iskustvo prepoznaju i procene, i da se za tako priznata znanja dobije javna isprava koja će na tržištu rada biti pođednako vredna kao kvalifikacija stečena kroz formalno obrazovanje. Prema Zakonu o nacionalnom okviru kvalifikacija\npostupak priznavanja prethodnog učenja za sada mogu da sprovode samo škole koje su verifikovane za tu aktivnost, a kroz ovaj postupak se mogu steći kvalifikacije na II, III i V nivou nacionalnog okvira kvalifikacija.\nIako se projekat „Razvoj integrisanog sistema nacionalnih kvalifikacija u Republici Srbiji“ završava, razvoj NOКS-a biće nastavljen, a veliki izazov predstavljaće implementacija Zakona o Nacionalnom okviru kvalifikacija u visokom obrazovanju. Ovoj temi posvećen je panel na kojem su otvorena pitanja narednih koraka i aktivnosti koje bi trebalo da sprovedu institucije i tela u visokom obrazovanju kako bi uskoro imali usaglašen i funkcionalan NOКS i u ovoj oblasti.\nProjekat „Razvoj integrisanog sistema nacionalnih kvalifikacija u Republici Srbiji“ je jedan od projekata kojim Evropska unija, kao najveći donator u Srbiji, podržava modernizaciju sistema obrazovanja i usklađivanje sa standardima i praksama zemalja EU. Od 2003. godine, EU je donirala za reformu sektora obrazovanja više od 100 miliona evra – za unapređenje predškolskog vaspitanja i obrazovanja, reformu srednjeg stručnog obrazovanja i obrazovanja odraslih, renoviranje i opremanje škola i fakulteta, podršku inkluzovnom obrazovanju, itd.\nPopisane, razvrstane po nivoima i detaljno opisane kvalifikacije, omogućiće da svako može da odgovori na pitanja za šta je kvalifikovan i koje poslove sa tom kvalifikacijom može da radi. A zatim, i da u skladu sa principima celoživotnog učenja, potraži moguće putanje i načine prelaska sa jedne kvalifikacije na drugu (ukoliko neko poželi da promeni zanimanje) ili sa jednog nivoa kvalifikacije na drugi (ukoliko odluči da nastavi proces učenja u bilo kom trenutku u životu).\nSaopštenje EU info centra


Kultura i zabava - Boom93\nThe Cure su za NME razgovarali o napretku rada na njihovom dugoočekivanom novom albumu "Songs Of A Lost World", kao i o tome šta očekivati od njihove...\nBudućnost Džonija Depa u franšizi Pirati sa Kariba je još uvek u vazduhu, otkrio je direktor Diznija.\nNa prošlogodišnjoj Venecijanskoj mostri prikazan je jedan od najočekivanijih filmova godine – pokeraška drama "Kockar" reditelja Pola Šrejdera sa Oskarom...\nPredstojeći Nišville jazz festival održaće se od 5. do 14. avgusta 2022, a glavni festivalski program će biti održan od četvrtka do nedelje, od 11 do 14...\nNakon nekoliko godina priprema i rada na scenariju, u Beogradu je pala prva klapa novog filmskog ostvarenja „Lančana reakcija“, reditelja, glumca i producenta...\nEvropska radiodifuzna unija objasnila je razloge poništavanja glasanja žirija Azerbejdžana, Gruzije, Poljske, Rumunije, San Marina i Crne Gore u drugom...\nNakon povratničkog singla “Da li sam” koji je pobrojao velike simpatije publike iz Srbije i regiona, bend Sunshine je objavio pesmu pod nazivom Arija-M. Ova...\nIako je svetska premijera nastavka Top Guna održana u Kaliforniji, čeka se i zvanična promocija na ovogodišnjem Kanskom festivalu. Tamo će se pojaviti cela...\nGlobalna rok senzacija i pobednici prošlogodišnjeg Eurosonga, se vraćaju novim singlom "Supermodel".\nPredstavnica Srbije na Evroviziji Ana Đurić Konstrakta vratila se u Srbiju.\nUkrajinski predstavnici na Evroviziji, koji su ove godine pobedili u finalu, rekli su na konferenciji za medije da je njihova pesma bila slušana i pre rata.\nKonstrakta posle osvojenog petog mesta: Mislim da smo prošli odlično\nPredstavnica Srbije Ana Đurić Konstrakta zauzela je na "Pesmi Evrovizije" u Torinu peto mesto. Smatra da su prošli odlično, pošto je pesma bila malo rizična za...\nUkrajina pobedila na pesmi Evrovizije, Srbija na petom mestu (VIDEO)\nPesmu Evrovizije ove godine osvojila je Ukrajina, dok se predstavnica Srbije Konstrakta našla na petom mestu, na osnovu ukupnog broja glasova žirija i publike.\nMilioni domaćinstava koja dele svoje Netflix naloge sa prijateljima i porodicom možda će uskoro morati da plate znatno više da bi se pretplatili ako Netflix...\n1 2 3 … 40 Sledeća


F-4J, Zoukei-Mura, 1/48 (SWS No.9)\nTekst i fotografije: Dejan Šarenac\nMekdonel Daglasov F-4 Phantom II je čuveni dvomotorni supersonični mlazni avion. Pod komandom dva pilota, u upotrebi od 1960. godine, bio je primarno namenjen mornarici, a kasnije je dobio upotrebu i u ostalim rodovima američke vojske. Masivan avion, koji je pod krilima nosio 8400 kg naoružanja na devet nosača, od čega su imali rakete vazduh-vazduh, vazduh-zemlja i različite tipove bombi.\nF4 Fantom II je prvi put u operativnoj funkciji bio tokom rata u Vijetnamu, gde je smatran superiornom mašinom u odnosu na svoje protivnike. Vremenom se, dolaskom nove tehnike, upotreba ove letelice smanjivala u okviru američke vojske, tako da je poslednju ratnu akciju video tokom Zalivskog rata. Iz operativne upotrebe je povučen tokom 1996. godine. Osim u američkoj vojsci, ovaj avion je našao svoju primenu i kod drugih vojnih sila, kao što su Izrael, Iran, Japan, Turska i Grčka. Jedna od najinteresantnijih stvari koje sam saznao o ovoj letelici jeste to da je na njoj leteo i gospodin Lazar Šijan (Lance Sijan) američki pilot srpskog porekla, učesnik rata u Vijetnamu. Dobitnik medalje časti, najvišeg vojnog odlikovanja. Njegovi letovi kao i čuveni poslednji let su nešto o čemu se može izuzetno dugo istraživati i sa velikim uživanjem čitati. Nakon što je avion bio zahvaćen plamenom od bombe koju je izbacio, koja se greškom detonirala ranije, bio je prinuđen da napusti letelicu. Pri padobranskom skoku biva dodatno povređen, ali I pored toga uspeva da ostane sakriven 45 dana po šumama Vijetnama. Nakon zarobljavanja uspeva da pobegne iz dva logora... Toplo preporučujem da istražite biografiju dotičnog pilota.\nF4 J Fantom II je bio najspecifičniji po svom radaru koji se nalazio u nosu letelice. Karakteristika ovog radara je bila promena frekvencije tokom pretraživanja čime se mnogo lakše mogla utvrditi određena konstantnost, koja bi predstavljala drugu letelicu koja bi letela nisko. Do tada najveći problem radara je bio taj što su trag gonjene letelice zapravo mešali sa tlom koje je bilo veoma blizu iste.\nMaketa stiže u tvrdoj kartonskoj kutiji sa gornjim otvaranjem. Na samoj kutiji se nalazi više slika makete sa isticanjem određenih detalja po kojima je Zoukei Mura i poznata. Kutija na sebi nosi ime Super Wing Series broj devet. Naslovna ilustracija predstavlja avion iz Goustrajder(Ghostriders) eskadrile, koji su bili dodeljeni čuvenom nosaču aviona Enterprajz (Enterprice). Izuzetno detaljno predstavljena ilustracija koja nam može biti od pomoći tokom rada na maketi. Sama maketa se sastoji od 381 dela i to sive boje, kao i providnih delova. U kutiji možete pronaći 12 plastičnih ramova od čega je 11 sivih i jedan providan ram. Treba posebno naglasiti da se svaki ram nalazi u zasebnoj kesici čime se dodatno umanjuje mogućnost oštećenja delova rama. Kabinu dobijamo u dva moguća položaja, otvorena koja se sastoji od tri dela i zatvorena koja je predstavljena kao jedna celina. Trup aviona se sastoji iz dva dela, koji su izuzetno detaljno iznitovani sa tri različite vrste nitni kao i panela koji su veoma lepo i suptilno postavljeni po celokupnom trupu. Krila se sastoje od šest delova koji su na ram pričvršćeni na odličnim mestima čime se izbegava mogućnost da se oštete površinski detalji koji su ovde zaista na zavidnom nivou.\nKokpit je sastavljen od preko dvadeset delova, među kojima bih želeo da istaknem kontrolne table koje su zaista impresivne, kao i sva hidraulična creva i kablove koji se nalaze u kabini, koji su skoro pa trodimenzionalni čime se olakšava njihovo isticanje pri radu tehnikom senčenja. Nos je na posebnom ramu odliven sa napadnim ivicama krila i još nekim sitnijim detaljima sa aviona. Što se podvesa tiče, data su dva tanka od 600 galona sa veoma lepim nosačima, pored ovoga u podvezu su još i AIM -7 rakete i to četiri komada kao i AIM – 9 isto tako data u četiri primerka. Motor je predstavljen kao samostalna celina na jednom posebnom ramu, sastoji se od svih uvodnih grana kao i celokupnih motora koji se sastoje od nekolicine delova, sa opet zaista lepim detaljima na površini plastike.\nOno sto me je zaista impresioniralo kod ovog modela jeste izostanak bilo kakvih viškova plastike oko samih delova kao i način na koji su svi delovi zakačeni na ramove. Detaljno se vodilo računa i o čuvenim pinovima za izbacivanje plastike koji se ni u jednom momentu ne nalaze na nekom delu koji se može na bilo koji način prikazati na gotovom radu.\nPored plastike u kutiji se nalazi i sastavnica u crno-belom A4 formata sa izuzetno detaljnim objašnjenjem načina za sastavljanje modela, kao i dodatnim informacijama o samom avionu uopšte. Osim gore navedenog u kutiji se nalazi Zoukei Mura katalog u punom koloru i detaljno uputstvo za postavljanje dekala.\nDekali su u A4 formatu i ima ih oko 300, izrađeni su u saradnji sa kompanijom Kartograf (Cartograf) te samim tim o njihovom kvalitetu nećemo polemisati. Dekali su veoma tanki, viška filma po njima nema tako da je maketarima olakšan posao postavljanja istih.\nKod ovog modela možemo da vučemo dve paralele, prva je u odnosu na isti model drugih proizvođača, ovaj model jeste malo skuplji, ali je sa druge strane mnogo detaljniji i potpuniji sa celokupnim sastavom motora i kompresora za razliku od drugih proizvođača, ali je isto tako i malo kompleksniji za sastavljanje i zahteva malo vise vremena u pripremi za sastavljanje. Druga paralela je u odnosu na druge tipove ovog aviona u Zoukei Mura izdanju, naime kod ovog modela je u potpunosti promenjen oblik nosa po kome je ovaj avion i bio izuzetno poznat, ali je i dodato novo naoružanje.\nJoš detaljnije o maketi ću vam reći nakon sastavljanja, a do tada uživajte u slikama ove izvanredne makete.\nOvim putem bih još jednom želeo da se zahvalim na ukazanom poverenju kompaniji Zoukei Mura i časopisu Maketar PLUS.


RT: Talibani pozvali na poboljšanje „diplomatskih odnosa“ sa SAD nakon „iskrenih razgovora“ u Dohi, pozdravljajući humanitarnu pomoć\nRT: Talibani pozvali na poboljšanje „diplomatskih odnosa“ sa SAD nakon „iskrenih razgovora“ u Dohi, pozdravljajući humanitarnu pomoć\nTalibani su saopštili da su se Sjedinjene Države složile da pruže humanitarnu pomoć Avganistanu, insistirajući na tome da to ne bi trebalo biti učinjeno nakon pregovora u Kataru. Vašington je sastanak nazvao „iskrenim“ i „profesionalnim“.\nU saopštenju objavljenom nakon dvodnevnih razgovora sa američkim zvaničnicima u Dohi u Kataru, talibani su saopštili da su SAD obećale "pružiti humanitarnu pomoć Avganistancima" i "pružiti mogućnosti drugim humanitarnim organizacijama za isporuku pomoći".\nDodavši da "pozdravljaju" pomoć, talibani su naglasili da bilo kakva pomoć "ne bi trebala biti povezana s političkim pitanjima".\nAmerička delegacija i predstavnici talibana razgovarali su o "svim relevantnim pitanjima" tokom sastanka koji je održan tokom vikenda, navela je grupa, ne objašnjavajući detalje. Ranije je ministar spoljnih poslova kojeg su imenovali talibani, Amir Kan Mutaki rekao da su se dve strane složile da nastave da se pridržavaju uslova sporazuma iz Dohe od prošle godine, o kojem je pregovarala administracija bivšeg američkog predsednika Donalda Trampa. SAD su se obavezale da će povući sve trupe NATO-a iz Avganistana prema sporazumu, dok su talibani obećali da neće dozvoliti teroristima da zauzmu teritorije pod njihovom kontrolom.\nTalibani su prve razgovore sa SAD od povlačenja trupa u avgustu opisali kao "iskrene", napominjući da su se strane složile da se sastanu u budućnosti ako se ukaže takva potreba.\nUprkos odbijanju administracije američkog predsednika Džoa Bajdena da prizna talibane kao legitimnu avganistansku vladu, grupa je saopštila da je spremna da popravi odnose sa Vašingtonom. Poziv dolazi manje od dva meseca nakon što se avganistanska vlada, koju su podržavale SAD, raspala pred naletom talibana, nakon čega je usledila haotična evakuacija američkih građana i avganistanskih saveznika, od kojih je hiljade Vašington ostavio u Avganistanu.\n"Treba uložiti napore da se diplomatski odnosi vrate u bolje stanje", navodi se u saopštenju koje je objavio Abdul Kahar Balhi, portparol Ministarstva spoljnih poslova Avganistana.\nStejt department SAD-a izrazio je sličan optimističan ton, opisujući razgovore kao "iskrene i profesionalne", ali se dodaje da SAD ne veruju talibanima na reč. U saopštenju sa šturim detaljima, portparol Stejt departmenta Ned Prajs je rekao da su "bezbednosni i teroristički problemi", evakuacija američkih građana i saveznika, kao i ženska prava, dominirali dnevnim redom sastanka.\nDotičući se pitanja humanitarne pomoći, Prajs je rekao da će ona biti dostavljena "direktno avganistanskom narodu".\nfoto: © REUTERS /Social media handout / RT/ vostok.rs


Bravo za Opštinu Opovo! Računar na poklon Aleksandru iz Barande kako bi mogao da prati onlajn nastavu -\nAndrea Stojadinov osvojila srebro na Evropskom prvenstvu 19. novembra 2020.\n27. marta 2020.0177\nAleksandar Vlajnić iz Barande učenik je prvog razreda Mašinske škole „Radoje Dakić“ u Beogradu. Kao i svi srednjoškolci Srbije i on je prinuđen da prati onlajn nastavu.\nAleksandar živi u petočanoj porodici sa jednim računarom koji je u kvaru, pa stručnu nastavu prati preko mobilnog telefona. Međutim, kako telefon ne otvara sve aplikacije ne može da prati stručne predmete kao što je tehničko crtanje i slično.\nImao sam problem što nisam mogao da otvorim sve mejlove na telefonu, a na računaru je veći monitor, veća su slova i mogu da vidim bolje, rekao je Aleksandar.\nTim povodom njegov otac Đorđe, koji ima invalidnost 80 posto, obratio se pre nekoliko dana lokalnoj samoupravi sa molbom da im se pozajmi neki polovan računar koji bi koristili tokom ovog perioda.\nDanas su na njihovu adresu došli predsednik opštine dr Zoran Tasić i njegov pomoćnik Nebojša Kovačević i uručili novi računar za Aleksandra.\nOnog momenta kada se proglasilo vanredno stanje i zatvorile škole i kada je krenula onlajn nastava, gospodin Vlajnić se obratio kabinetu predsednika opštine i rekao kakav problem ima. Da ima troje dece, da je u teškoj materijalnoj situaciji i da nije u mogućnosti da detetu obezbedi tehničke uslove za praćenje nastave. Naravno, s obzirom da je socijalna politika jedan od osnovnih postulata lokalne samouprave bila sve ove četiri godine, izašli smo u susret, obezbedili sredstva i kupili ovaj računar. Ja se nadam da ćemo ovom dečaku na neki način pomoći da u ovim teškim momentima omogućiti da se obrazuje i školuje u ovakvim okolnostima, izjavio je Zoran Tasić, predsednik Opštine Opovo.\nĐorđe Vlajnić nije očekivao ovakav poklon i zahvalio se ispred svoje porodice predsedniku opštine i lokalnoj samoupravi i nada se da će Aleksandar opravdati ovo poverenje.\nKad mi se dete obratilo da ne može da otvori sve predmete na telefonu, a razredna nam rekla da moramo da nađemo bilo kakav računar, ja sam se obratio opštini da vide da li mogu da dobijem neki školski, polovan na pozajmicu, jer škola sada ne radi. Međutim, prijatno su me iznenadili, predsednik nam je doneo nov računar i stvarno veliko hvala, šta drugo mogu da kažem. E sad je na detetu da opravda to naše i opštinsko poverenje, rekao je Đorđe Vlajnić.\nAleksandar sada ima nov računar, može da prati nastavu i želimo mu da školsku godinu završi sa uspehom.\nRelated tags : aleksandar vlajnićđorđe vlajnićnebojša kovačevićopština opovovanredno stanjevlajnić barandazoran tasić\nPravo na naknade produžava se korisnicima do kraja vanrednog stanja\n22. novembra 2020.070\n23. novembra 2020., 17:53


Srpska lista i JGP predali žalbu Ustavnom sudu, traže još jedno ministarstvo – Radio Gora\nSrpska lista i JGP predali žalbu Ustavnom sudu, traže još jedno ministarstvo\nSrpska lista se oglasila saopštenjem u kojem navodi da je “u ime deset poslanika Srpske liste i poslanika Jedinstvene goranske partije predala danas žalbu Ustavnom sudu u cilju zaštite interesa srpskog naroda”.\nKako se navodi u saopštenju “žalbom se osporava odluka Skupštine o izboru Vlade u Prištini od 22. marta 2021. godine u kojoj je srpskom narodu dato na upravu samo jedno ministarstvo iako je po Ustavu bila obaveza da se dodele dva”.\n“Srpska lista očekuje da će Ustavni sud odlučivati u skladu sa ustavnim pravom poštujući prava interese srpskog naroda, ali i ostalih nevećinskih zajednica. Ističemo da je odluka da se Srbima uskrati pravična zastupljenost u institucijama na centralnom nivou protivna svim pravnim aktima.\nNaglašavamo da nama ministarska mjesta nisu potrebna zarad tih mesta, već kao sredstvo kojim se unapređuju uslovi u kojima naš narod živi na Kosovu”, stoji u saopštenju Srpske liste.


"Stanište" na Srebrnom jezeru o poglavlju 27 - Stanište ekološki centar\n“Stanište” na Srebrnom jezeru o poglavlju 27\nOd 16. do 18. oktobra, na Srebrnom jezeru je, u organizaciji Regionalnog centra za životnu sredinu (REC) održan trodnevni skup na temu učešća građana u poglavlju 27 (zaštita životne sredine) pristupnih pregovora Srbije i EU. Na skupu su učestvovali predstavnici više od 50 nevladinih organizacija, okupljenih u 11 konzorcijuma, koje je REC finansijski podržao.\nTokom skupa je održano više panela, na nekoliko tema – unapređenje pravnog okvira za sprovođenje postupka procene uticaja na životnu sredinu, upravljanje otpadnim vodama, upravljanje komunalnim otpadom, energetska efikasnost, zaštita prirode i ruralni razvoj, finansiranje zaštite životne sredine, mediji o životnoj sredini i princip jednakosti.\nEkološki centar “Stanište” imao je svog predstavnika kao panelistu na dva panela – doprinos civilnog sektora u procesu pregovora i finansiranje u životnoj sredini. Tom prilikom je predstavljena Banatska platforma, kao način učešća građana u pregovorima sa EU i komunikacije između lokalnih zajednica i tela koja neposredno učestvuju u pregovorima, a takođe su predstavljeni i ključni rezultati najnovijeg istraživanja o stanju sistema finansiranja zaštite životne sredine u Srbiji na lokalnom nivou. Na panelima su navedeni problemi, i utvrđene preporuke za njihovo rešavanje, za nadležne organe.\nAnimacija o finansiranju zaštite životne sredine na lokalnom nivou